26.09.2015 klo 18:28\nLahden kaupunginvaltuutettu Martti Mäkelä (ps) kertoo tehneensä tutkintapyynnön poliisille sosiaalisessa mediassa levitetystä kuvasta.\nOssi Mäntylahti ei ole poistanut avoimesta Facebook-profiilistaan tutkintapyynnön aiheuttanutta kuvaa.\nIltalehti uutisoi perjantaina Lahden rähinöihin liittyvän kuvamanipulaation leviämisestä. Kuvassa väitetään, että kaupunginvaltuutettu Mäkelä olisi ollut mukana pakolaisia vastaan kohdistuneessa väkivaltaisessa mielenosoituksessa.\nMäkelä kiisti väitteet ja kuvaa Facebookissa jakanut kokoomuspoliitikko Ossi Mäntylahti pahoitteli kuvan levittämistä.\nMäntylahti kertoo Iltalehdelle, ettei hän suinkaan ole itse tehnyt kuvaa. Kuva on Yleisradion ja joku on laittanut siihen Mäkelää leimaavat tekstit.\n- Kuva tuli vastaan useammassakin paikassa internetissä, Mäntylahti sanoo.\nLauantaina Mäkelä päätyi tekemään tutkintapyynnön kunnianloukkauksesta poliisille. Hän kertoo Mäntylahden pahoitelleen asiaa hänelle Twitterissä, mutta ei siitä huolimatta ole poistanut kuvaa sivuiltaan.\n- Päätin laittaa kuitenkin asian eteenpäin, koska niin paljon tuolla sosiaalisessa mediassa kaikenlaista kirjoitellaan eikä kuvaa ole edelleenkään poistettu, vaikka henkilö on myöntänyt, etten ollut siinä kuvassa, Mäkelä perustelee.\nMäntylahden mukaan kuva on levinnyt laajasti netissä.\n- Olen vähän vedonnut siihen, että mikä on oma asemani tässä kaupungissa valtuutettuna ja sitten kun ulkopuolinen esittää tällaisia väitteitä ja asia leviää valtakunnalliseksi, niin se ei ole enää mikään pienen kaveriporukan huumorijuttu, Mäkelä perustelee.\nMäkelä toivookin poliisin tai syyttäjän ottavan kantaan asiaan.\n-Ei toisia ihmisiä voi mustamaalata ilman perusteita. Tästä pitää antaa esimerkki, että näin ei voi tehdä. En toimi itsekään niin, Mäkelä toteaa.\nJOHANNA MATTINEN johanna.mattinen@ilmedia.fi MARI PUDAS


4.11.2014 - Osakesijoittaja.fi\nEtusivu » Arkistot 4.11.2014\nSolidium Oy julkistaa tänään 5.11.2014 osakemyynnin, jossa yhtiö tarjoaa 100 miljoonaa TeliaSonera AB:n osaketta eli noin 2,3 prosenttia TeliaSoneran liikkeeseen lasketuista osakkeista (“Osakemyynti”). Osakemyynti alkaa välittömästi. Osakemyynnissä osakkeita tarjotaan kansainvälisille ja pohjoismaisille instituutiosijoittajille nopeutetussa tarjousmenettelyssä. Solidium omistaa tällä hetkellä noin 437 miljoonaa TeliaSoneran osaketta eli noin 10,1 prosenttia TeliaSoneran liikkeeseen lasketuista osakkeista. Osakemyynnin pääjärjestäjänä toimii UBS. Solidium on sitoutunut tietyin tavanomaisin poikkeuksin tästä päivästä lukien olemaan myymättä muita omistamiaan TeliaSoneran osakkeita markkinoille 90 päivän aikana.\nRapala VMC Oyj: OMIEN OSAKKEIDEN HANKINTA 5.11.2014\nApetit Oyj:n tuleva toimitusjohtaja Juha Vanhainen aloittaa 16.3.2015\nApetit Oyj, pörssitiedote, 5.11.2014 klo 17.30\nApetit Oyj:n hallitus nimitti 19.9.2014 yhtiön toimitusjohtajaksi Juha Vanhaisen. Hän aloittaa työnsä Apetit Oyj:n toimitusjohtajana aiemmin ilmoitettua ajankohtaa aikaisemmin, 16.3.2015.\n“Sovelluksen avulla on erittäin helppo merkitä muistiin kuvioittain, mitä töitä omissa metsissä on milloinkin tehty”, sanoo jäsenpalvelujohtaja Juha Jumppanen Metsä Groupista. Näin metsäsuunnitelma pysyy jatkuvasti ajan tasalla.\nSSK Suomen Säästäjien Kiinteistöt Oyj Pörssitiedote 5.11.2014 klo 15:10\nMaakunnan Asunnot Oy:n julkinen ostotarjous SSK Suomen Säästäjien Kiinteistöt Oyj:n osakkeista alkaa 6.11.2014\nSSK Suomen Säästäjien Kiinteistöt Oyj (“SSK”) tiedotti 14.10.2014 Maakunnan Asunnot Oy:n (“Tarjouksentekijä”) tiedottaneen julkistavansa julkisen ostotarjouksen kaikista SSK:n osakkeista hintaan 5,00 euroa osakkeelta (“Ostotarjous”).\nTarjouksentekijän tänään julkistaman tiedotteen mukaan Ostotarjouksen hyväksymisaika (“Tarjousaika”) alkaa 6.11.2014 klo 9.30 (Suomen aikaa) ja päättyy 27.11.2014 klo 16.00 (Suomen aikaa), jollei Tarjousaikaa jatketa.\nTarjouksentekijän tänään julkistaman tiedotteen mukaan Finanssivalvonta on tänään hyväksynyt Ostotarjousta koskevan tarjousasiakirjan (“Tarjousasiakirja”). Tarjousasiakirja on saatavilla 6.11.2014 alkaen Tarjouksentekijän toimipisteessä osoitteessa Silvolankankaantie 11 B, 01610 Vantaa ja Helsingin Pörssissä osoitteessa Fabianinkatu 14, 00100 Helsinki sekä internetissä 6.11.2014 alkaen osoitteessa www.maakunnanasunnot.fi/ostotarjous.htm. Lisäksi SSK asettaa Tarjousasiakirjan saataville internetissä osoitteessa www.sskoyj.fi.\nTarjouksentekijän edellä mainittu tiedote, joka sisältää myös Ostotarjouksen ehdot, on kokonaisuudessaan tämän pörssitiedotteen liitteenä 1.\nLIITE 1: Maakunnan Asunnot Oy:n tiedote 5.11.2014\nMaakunnan Asunnot Oy, tiedote 5.11.2014\nMAAKUNNAN ASUNNOT ALOITTAA 6.11.2014 VAPAAEHTOISEN JULKISEN OSTOTARJOUKSEN KAI-KISTA SSK:N OSAKKEISTA\nAiemmin 14.10.2014 julkistetun tiedotteen mukaisesti Maakunnan Asunnot Oy (“Tarjouksentekijä”) tekee vapaaehtoisen julkisen ostotarjouksen kaikista SSK Suomen Säästäjien Kiinteistöt Oyj:n (“SSK”) liikkeeseen laskemista ja ulkona olevista osakkeista, jotka eivät ole Tarjouksentekijän, Konsortion (määritelty jäljempänä) tai SSK:n tai sen tytäryhtiöiden omistuksessa (“Ostotarjous”). Tarjouksentekijä on AT Rautiainen Oy:n, Godoinvest Oy:n ja Core Capital Oy:n (yhdessä Tarjouksentekijän kanssa ”Konsortio”) täysin omistama yhtiö.\nFinanssivalvonta on tänään hyväksynyt Ostotarjoukseen liittyvän tarjousasiakirjan (“Tarjousasiakirja”). Tarjousasiakirja on saatavilla 6.11.2014 alkaen Tarjouksentekijän toimipisteessä osoitteessa Silvolankankaantie 11 B, 01610 Vantaa ja Helsingin Pörssissä osoitteessa Fabianinkatu 14, 00100 Helsinki sekä internetissä 6.11.2014 alkaen osoitteessa www.maakunnanasunnot.fi/ostotarjous.htm ja SSK:n internetsivuilla osoitteessa www.sskoyj.fi.\nTarjousaika alkaa 6.11.2014 klo 9.30 (Suomen aikaa) ja päättyy 27.11.2014 klo 16.00 (Suomen aikaa) (“Tar-jousaika”). Tarjouksentekijä pidättää itsellään oikeuden jatkaa Tarjousaikaa aika ajoin ostotarjouksen ehtojen mukaisesti.\nTarjottava vastike on 5,00 euroa käteisenä jokaisesta osakkeesta, jonka osalta Ostotarjous on pätevästi hyväksytty (“Tarjoushinta”).\nTarjouksentekijä on antanut Ostotarjouksen yhteydessä erillisen sitoumuksen ostaa loput SSK:n osakkeista 5,56 euron hintaan osakkeelta SSK:n niille osakkeenomistajille, jotka omistavat osakkeet Tarjousasiakirjassa kuvatun ostositoumuksen edellyttämällä tavalla kaikkina seuraavina kolmena (3) ajankohtana: a) 14.10.2014, b) Ostotarjouksen ehtojen mukaisen selvityspäivän jälkeisenä pankkipäivänä eli arviolta 10.12.2014 ja c) 1.12.2017 (”Ostositoumus”).\nSSK:n hallitus on julkistanut lopullisen arvopaperimarkkinalain mukaisen lausuntonsa Ostotarjouksesta 5.11.2014. Lausunnossaan hallitus pitää Ostotarjousta ja Tarjoushintaa vallitsevissa olosuhteissa kohtuullisina sekä järjestelyä SSK:n kannalta strategisesti hyvänä. Ostotarjoukseen liittyen SSK on saanut taloudelliselta neuvonantajaltaan, Initia Corporate Financelta, fairness opinion -lausunnon. SSK:n hallituksen lausunto on sisällytetty Tarjousasiakirjaan.\nOsakkeenomistajat, joiden yhteenlaskettu omistusosuus SSK:n osakkeista on noin 69,9 prosenttia, ovat sitoutuneet hyväksymään Ostotarjouksen vain siltä osin, että Konsortion Tarjouksentekijän Ostotarjouksen perusteella saama SSK:n liikkeeseen laskemien osakkeiden määrä vastaa 51 prosenttia osakkeista.\nOstotarjouksen toteuttaminen on ehdollinen tiettyjen Tarjousasiakirjassa kuvattujen toteuttamisedellytyksien täyttymiselle. Tarjouksentekijä voi sovellettavan lain sallimissa rajoissa luopua vaatimasta toteuttamisedellytysten täyttymistä Ostotarjouksen ehtojen mukaisesti.\nTämän tiedotteen päivämääränä Konsortioon kuuluvan Core Capital Oy:n omistuksessa on 27.504 SSK:n osaketta, joka vastaa noin 1,81 prosenttia kaikista SSK:n osakkeista ja niiden tuottamasta äänimäärästä. Muut Konsortioon kuuluvat yhtiöt eivät omista yhtään SSK:n osaketta.\nTarjouksentekijä ilmoittaa Ostotarjouksen alustavan tuloksen arviolta ensimmäisenä (1.) Tarjousajan tai, soveltuvin osin, jatketun tai keskeytetyn Tarjousajan päättymistä seuraavana pankkipäivänä, ja lopullisen tuloksen arviolta kolmantena (3.) Tarjousajan tai, soveltuvin osin, jatketun tai keskeytetyn Tarjousajan päättymistä seuraavana pankkipäivänä. Lopullista tulosta koskevassa ilmoituksessa vahvistetaan (i) niiden osakkeiden prosenttimäärä, joiden osalta Ostotarjous on pätevästi hyväksytty eikä hyväksyntää ole pätevästi peruutettu, sekä (ii) toteutetaanko Ostotarjous.\nTÄMÄ TIEDOTE EI OLE OSTOTARJOUSASIAKIRJA EIKÄ SE SITEN OLE TARJOUS TAI KEHOTUS MYYNTITARJOUKSEN TEKEMISEEN. SIJOITTAJIEN TULEE HYVÄKSYÄ OSTOTARJOUS OSAKKEISTA VAIN OSTOTARJOUSASIAKIRJASSA ESITETYN TIEDON PERUSTEELLA. TARJOUKSIA EI TEHDÄ SUORAAN TAI VÄLILLISESTI ALUEILLE, JOILLA TARJOAMINEN TAI TARJOUKSEEN OSALLISTUMI-NEN OLISI LAINVASTAISTA TAI MIKÄLI ALUEELLA VAADITAAN TARJOUSASIAKIRJAN JULKISTA-MISTA TAI REKISTERÖINTEJÄ TAI TARJOUKSEN TEKEMISEEN KOHDISTUU MUITA VAATIMUKSIA SUOMESSA OSTOTARJOUKSEEN LIITTYVIEN VAATIMUSTEN LISÄKSI. OSTOTARJOUSTA EI TEHDÄ SUORAAN TAI VÄLILLISESTI ALUEELLE, MISSÄ SE ON LAINVASTAINEN, EIKÄ TARJOUSASIAKIRJAA JA SIIHEN LIITTYVIÄ HYVÄKSYMISLOMAKKEITA SAA JAKAA, LEVITTÄÄ EDELLEEN TAI VÄLITTÄÄ ALUEELLE TAI ALUEELTA, JOSSA SE ON LAINVASTAISTA. OSTOTARJOUSTA EI ERITYISESTI TEHDÄ SUORAAN TAI VÄLILLISESTI, POSTIPALVELUJEN KAUTTA TAI MILLÄÄN MUULLA VÄLINEELLÄ (SISÄLTÄEN MUTTA EI RAJOITTUEN, FAKSIN, TELEKSIN, PUHELIMEN SEKÄ INTERNETIN) TAI MINKÄÄN KANSALLISEN ARVOPAPERIPÖRSSIN KAUTTA YHDYSVALLOISSA, KANADASSA, JAPA-NISSA, AUSTRALIASSA, ETELÄ-AFRIKASSA TAI HONGKONGISSA. OSTOTARJOUSTA EI VOIDA HY-VÄKSYÄ MILLÄÄN SELLAISELLA TAVALLA TAI VÄLINEELLÄ EIKÄ KANADASTA, JAPANISTA, AUST-RALIASTA, ETELÄ-AFRIKASTA TAI HONGKONGISTA.\nMaakunnan Asunnot Oy (”Tarjouksentekijä”) tarjoutuu jäljempänä esitetyin ehdoin ostamaan kaikki SSK Suomen Säästäjien Kiinteistöt Oyj:n (”Yhtiö”) liikkeeseen laskemat osakkeet (”Osakkeet”), jotka eivät ole Tarjouksentekijän, Konsortion (määritelty jäljempänä) tai Yhtiön hallussa (”Ostotarjous”). Ostotarjous tehdään Tarjouksentekijän, sen omistajien (yhdessä ”Konsortio”), Yhtiön ja sen osakkeista noin 69,9 prosenttia omistavien pääomistajien (”SSK:n Pääomistajat”) 14.10.2014 allekirjoittaman perussopimuksen (”Perussopimus”) mukaisesti.\nTarjoushinta on 5,00 euroa käteisenä kultakin Osakkeelta, jonka osalta Ostotarjous on pätevästi hyväksytty (”Tarjoushinta”).\nTarjousaika alkaa 6.11.2014 klo 9.30 (Suomen aikaa) ja päättyy 27.11.2014 klo 16.00 (Suomen aikaa) (”Tar-jousaika”), ellei Tarjousaikaa jatketa alla esitetyn mukaisesti.\nTarjouksentekijä voi jatkaa Tarjousaikaa myöhemmin määriteltävän ajan. Arvopaperimarkkinalain (746/2012, muutoksineen, ”AML”) mukaan Tarjousajan enimmäispituus (mukaan lukien mahdollinen jat-kettu Tarjousaika) on kymmenen (10) viikkoa. Tarjouksentekijä ilmoittaa Tarjousajan mahdollisesta jatka-misesta viimeistään ennen Tarjousajan päättymistä. Tarjouksentekijä ilmoittaa mahdollisesta jo jatketun Tarjousajan jatkamisesta viimeistään ennen jatketun Tarjousajan päättymistä. Jos Tarjouksentekijä jatkaa Tarjousaikaa, Tarjousaika päättyy Tarjouksentekijän asettamana uutena päättymisajankohtana.\nTarjouksentekijän velvollisuus hyväksyä ne Osakkeet, joiden osalta Ostotarjous on pätevästi hyväksytty, sekä toteuttaa Ostotarjous, on ehdollinen seuraavien ehtojen (kukin erikseen ”Toteuttamisedellytys” ja yhdessä ”Toteuttamisedellytykset”) täyttymiselle tai sille, että Tarjouksentekijä on, sikäli kuin tämä on sovellettavan lain mukaan mahdollista, luopunut vaatimasta niiden täyttymistä sinä päivänä tai siihen päivään mennessä, jolloin Tarjouksentekijä julkistaa Ostotarjouksen lopullisen tuloksen:\n1) Ostotarjous on pätevästi hyväksytty sellaisten Osakkeiden osalta, jotka edustavat viittäkymmentäyhtä (51) prosenttia Yhtiön liikkeeseen laskemista Osakkeista ja äänistä;\n2) mahdollisesti tarvittavien viranomaislupien, hyväksyntöjen ja suostumusten sisältämät ehdot ovat Yhtiön ja Tarjouksentekijän hyväksyttävissä. Tarjouksentekijällä ja/tai Yhtiöllä ei ole tämän hetkisen tiedon mukaan tiedossa viranomaislupia, hyväksyntöjä ja suostumuksia, jotka olisivat edellytyksenä Ostotarjouksen toteuttamiselle. Tarjouksentekijä tulee kuitenkin pidentämään tarjousaikaa, mikäli Ostotarjouksen toteuttamisen edellyttämiä viranomaislupia tulisi hakea eikä niitä ole saatu ennen tarjousajan umpeutumista;\n3) Ostotarjouksen aloittamisen jälkeen ei ilmene Olennaista Haitallista Muutosta (kuten määritelty jäljempänä) Yhtiön tai sen tytäryhtiöiden liiketoiminnassa, varoissa, taloudellisessa tilanteessa tai toiminnan tuloksessa taikka rahoitusmarkkinoilla tai viranomaissääntelyssä;\n4) mikään toimivaltainen tuomioistuin tai viranomainen ei ole antanut sellaista määräystä tai ryhtynyt sellaiseen viranomaistoimeen, joka estäisi tai viivästyttäisi Ostotarjouksen toteuttamista tai vaikuttaisi olennaisesti Ostotarjouksen hyväksyntään tai joka estäisi Tarjouksentekijän Osakkeiden omistuksen;\n5) Tarjouksentekijälle Ostotarjousta varten myönnetty ulkopuolinen rahoitus on edelleen Tarjouksentekijän saatavilla sovituilla ehdoilla, pois lukien tilanne jossa kyseinen rahoitus ei ole saatavilla siitä syystä, että Tarjouksentekijä on rikkonut kyseisen rahoituksen ehtoja;\n6) Yhtiön hallituksen suositus on edelleen voimassa muuttumattomana, pois lukien muuttaminen tilanteissa, joissa hallituksen huolellisuusvelvollisuus tätä edellyttää; ja\n7) Perussopimus on edelleen voimassa.\n”Olennainen Haitallinen Muutos” tarkoittaa Yhtiön tai sen materiaalisen osan divestointia tai uudelleenjärjestelyä, Yhtiön tai jonkin sen tytäryhtiön ajautumista maksukyvyttömyyteen tai joutumista yrityssaneerauksen tai konkurssimenettelyn tai muun vastaavan menettelyn alaiseksi, tai Yhtiön tai sen tytäryhtiön aloittamia toimenpiteitä tai Yhtiötä tai sen tytäryhtiötä vastaan vireille pantua oikeudenkäyntiä tällaisiin menettelyihin liittyen, tai olennaista haitallista muutosta Yhtiön tai sen tytäryhtiöiden muodostaman kokonaisuuden liiketoiminnassa, omaisuudessa, taloudellisessa tilanteessa tai liiketoiminnan tuloksessa tai näihin liittyvää olennaista haittavaikutusta, pois lukien muutokset johtuen yleisestä taloudellisesta tilanteesta tai rahoitusmarkkinoista.\nTarjouksentekijä pidättää oikeuden peruuttaa Ostotarjous siinä tapauksessa, että jokin yllä mainituista ehdoista ei täyttyisi.\nTarjouksentekijä voi lain sallimissa rajoissa luopua vetoamasta sellaiseen Toteuttamisedellytykseen, joka ei ole täyttynyt. Jos kaikki Toteuttamisedellytykset ovat Tarjousajan taikka jatketun Tarjousajan päättyessä tai keskeytyessä joko täyttyneet tai Tarjouksentekijä on luopunut vetoamasta täyttymättömiin edellytyksiin, Tarjouksentekijä toteuttaa Ostotarjouksen sen ehtojen mukaisesti Tarjousajan päätyttyä hankkien Osakkeet maksamalla Tarjoushinnan Yhtiön osakkeenomistajille, jotka ovat pätevästi hyväksyneet Ostotarjouksen eivätkä ole pätevästi peruuttaneet hyväksyntäänsä.\nJos Tarjouksentekijä tai muu AML:n 11 luvun 5 §:ssä tarkoitettu taho hankkii ennen Tarjousajan päättymistä Osakkeita Tarjoushintaa korkeammalla hinnalla tai muutoin Ostotarjousta paremmin ehdoin, Tarjouksentekijän tulee AML:n 11 luvun 25 §:n mukaisesti muuttaa Ostotarjouksen ehtoja vastaamaan tätä paremmin ehdoin tapahtunutta hankintaa (korotusvelvollisuus). Tarjouksentekijän tulee tällöin välittömästi julkistaa korotusvelvollisuuden syntyminen ja suorittaa Ostotarjousta paremmin ehdoin tapahtuneen hankinnan ja Tarjoushinnan välisellä erotuksella, huomioiden mahdollinen osinko tai muu varojen jakaminen, korotettu Tarjoushinta Ostotarjouksen toteuttamisen yhteydessä niille arvopaperinhaltijoille, jotka ovat hyväksyneet Ostotarjouksen.\nJos Tarjouksentekijä tai muu AML:n 11 luvun 5 §:ssä tarkoitettu taho hankkii Tarjousajan päättymistä seu-raavien yhdeksän (9) kuukauden kuluessa Osakkeita Tarjoushintaa korkeammalla hinnalla tai muutoin Ostotarjousta paremmin ehdoin, Tarjouksentekijän tulee AML:n 11 luvun 25 §:n mukaisesti hyvittää Ostotarjouksen hyväksyneille arvopaperinhaltijoille paremmin ehdoin tapahtuneen hankinnan ja Ostotarjouksessa tarjotun vastikkeen välinen ero (hyvitysvelvollisuus). Tarjouksentekijän tulee tällöin välittömästi julkistaa hyvitysvelvollisuuden syntyminen ja suorittaa Ostotarjousta paremmin ehdoin tapahtuneen hankinnan ja Ostotarjouksessa tarjotun vastikkeen välinen erotus kuukauden kuluessa hyvitysvelvollisuuden syntymisestä niille arvopaperinhaltijoille, jotka ovat hyväksyneet Ostotarjouksen.\nAML:n 11 luvun 25 §:n 5 momentin mukaan hyvitysvelvollisuutta ei kuitenkaan synny siinä tapauksessa, että Osakkeen Tarjoushintaa korkeamman hinnan maksaminen perustuu osakeyhtiölain mukaiseen välitystuomioon edellyttäen, että Tarjouksentekijä tai muu AML:n 11 luvun 5 §:ssä tarkoitettu taho ei ole ennen välitysmenettelyä tai sen kuluessa tarjoutunut hankkimaan Osakkeita Ostotarjousta paremmin ehdoin.\nMuilla Yhtiön osakkeenomistajilla kuin SSK:n Pääomistajilla on oikeus valintansa mukaan luovuttaa Osak-keensa Ostotarjouksen yhteydessä kokonaan tai osittain tai jättää Osakkeet luovuttamatta. Hyväksynnän antavalla Yhtiön osakkeenomistajalla on oltava käteistili Suomessa toimivassa rahalaitoksessa. Tarjousaikana annettu hyväksyminen on voimassa myös mahdollisen jatketun Tarjousajan tai keskeytetyn jatketun Tarjousajan loppuun asti.\nUseimmat suomalaiset tilinhoitajat lähettävät asiakkainaan oleville Euroclear Finland Oy:n (”Euroclear”) ylläpitämään Yhtiön osakasluetteloon merkityille osakkeenomistajille ilmoituksen Ostotarjouksesta sekä siihen liittyvät ohjeet ja hyväksymislomakkeen. Osakkeenomistajat, jotka eivät saa tällaista ilmoitusta tilinhoitajaltaan tai omaisuudenhoitajaltaan, voivat ottaa yhteyttä Nordea Pankin konttoriin, jossa tällaiset osakkeenomistajat saavat tarvittavat tiedot ja voivat antaa hyväksyntänsä.\nNiiden Yhtiön osakkeenomistajien, joiden Osakkeet on hallintarekister��ity ja jotka haluavat hyväksyä Ostotarjouksen, tulee antaa hyväksyntänsä hallintarekisteröinnin hoitajan antamien ohjeiden mukaisesti.\nYhtiön osakkeenomistajan, joka on merkitty Yhtiön osakasluetteloon ja joka haluaa hyväksyä Ostotarjouk-sen, tulee täyttää, allekirjoittaa ja palauttaa hyväksymislomake osakkeenomistajan arvo-osuustiliä hoitavalle tilinhoitajalle sen antamien ohjeiden mukaisesti ja sen asettaman aikarajan kuluessa tai, jos kyseinen tilinhoitaja ei vastaanota hyväksymislomakkeita (esimerkiksi Euroclear), tällainen osakkeenomistaja voi ottaa yhteyttä Nordea Pankin konttoriin hyväksyäkseen Ostotarjouksen omistamiensa Osakkeiden osalta. Hyväksymislomake tulee toimittaa siten, että se vastaanotetaan Tarjousajan tai, jos Tarjousaikaa on jatkettu, jatketun Tarjousajan kuluessa huomioiden kuitenkin tilinhoitajan antamat ohjeet.\nOsakkeenomistaja toimittaa hyväksymislomakkeen haluamallaan tavalla omalla vastuullaan, ja hyväksymislomake katsotaan toimitetuksi vasta, kun tilinhoitaja tai Nordea Pankin konttori on sen tosiasiallisesti vastaanottanut. Tarjouksentekijä pidättää itsellään oikeuden hylätä virheellisesti tai puutteellisesti tehdyt hyväksynnät.\nHyväksymällä Ostotarjouksen Yhtiön osakkeenomistajat valtuuttavat Nordea Pankin tai tämän valtuuttaman tahon tai arvo-osuustiliään hoitavan tilinhoitajan kirjaamaan arvo-osuustililleen Osakkeiden luovutusrajoituksen tai myyntivarauksen sen jälkeen, kun osakkeenomistaja on toimittanut Ostotarjouksen hyväksymislomakkeen. Lisäksi Ostotarjouksen hyväksyneet osakkeenomistajat valtuuttavat Nordea Pankin tai tämän valtuuttaman tahon tai arvo-osuustiliään hoitavan tilinhoitajan suorittamaan muut tarvittavat kirjaukset ja ryhtymään muihin Ostotarjouksen teknisen toteuttamisen kannalta tarpeellisiin toimiin sekä myymään kaikki kyseisen osakkeenomistajan Ostotarjouksen toteutuskauppojen hetkellä omistamat Osakkeet Tarjouksentekijälle Ostotarjouksen ehtojen mukaisesti.\nOsakkeiden osalta Ostotarjouksen ehtojen mukaisesti pätevästi tehty Ostotarjouksen hyväksyminen voidaan AML:n 11 luvun 16 §:n 1 momentin mukaisesti peruuttaa milloin tahansa Tarjousajan kuluessa tai, jos Tarjousaikaa on jatkettu, tämän jatketun Tarjousajan kuluessa, kunnes Tarjouksentekijä on ilmoittanut kaikkien Toteutumisedellytysten täyttyneen tai että Tarjouksentekijä on luopunut niistä, julistaen siten Ostotarjouksen ehdottomaksi. Tällaisen ilmoituksen jälkeen jo annettua Ostotarjouksen hyväksymistä ei ole enää mahdollista peruuttaa hyväksyttyjen Osakkeiden osalta, paitsi mikäli kolmas taho julkistaa kilpailevan julkisen ostotarjouksen Osakkeista ennen Osakkeiden myynnin toteuttamista kohdan ” – Osakkeiden maksuehdot ja selvitys” mukaisesti.\nOstotarjouksen hyväksymisen pätevä peruuttaminen edellyttää, että kirjallinen peruutusilmoitus toimitetaan sille tilinhoitajalle, jolle kyseisiä Osakkeita koskeva Ostotarjouksen hyväksymislomake toimitettiin. Jos kyse on hallintarekisteröidyistä arvopapereista, haltijan tulee pyytää hallintarekisteröinnin hoitajaa toimittamaan peruutusilmoitus.\nJos osakkeenomistaja peruuttaa Ostotarjouksen hyväksyntänsä Ostotarjouksen ehtojen mukaisesti, Osakkeita koskeva arvo-osuustilille rekisteröity luovutusrajoitus poistetaan mahdollisimman pian ja arviolta kolmen (3) pankkipäivän kuluessa siitä, kun Ostotarjouksen ehtojen mukainen peruutusilmoitus on vastaanotettu.\nOsakkeenomistajalla on milloin tahansa ennen Tarjousajan tai, jos Tarjousaikaa on jatkettu, ennen jatketun Tarjousajan päättymistä oikeus hyväksyä Ostotarjous uudelleen sellaisten Osakkeiden osalta, joiden osalta Ostotarjouksen hyväksyminen on peruutettu, noudattaen edellä kohdassa ” – Ostotarjouksen hyväksymismenettely” kuvattua hyväksymismenettelyä.\nNiiden Osakkeiden, joiden osalta Ostotarjous on Ostotarjouksen ehtojen mukaisesti pätevästi hyväksytty eikä hyväksyntää ole pätevästi peruutettu, myynti toteutetaan viimeistään viidentenä (5.) Tarjousajan, tai jos Tarjousaikaa on jatkettu tai se on keskeytetty, jatketun tai keskeytetyn Tarjousajan päättymistä seuraavana pankkipäivänä. Osakkeiden myynti tapahtuu Helsingin Pörssissä edellyttäen, että arvopaperien kaupankäyntiin Helsingin Pörssissä sovellettavat säännöt sen sallivat. Muutoin Osakkeiden myynti toteutetaan Helsingin Pörssin ulkopuolella. Kaupat selvitetään arviolta toisena (2.) yllä mainittuja toteutuskauppoja seuraavana pankkipäivänä (”Selvityspäivä”). Osakkeen Tarjoushinta maksetaan Selvityspäivänä osakkeenomistajan arvo-osuustilin hoitotilille tai niiden osakkeenomistajien osalta, joiden omistus on hallintarekisteröity, hyväksymislomakkeessa määritellylle pankkitilille. Mikäli osakkeenomistajan pankkitili on eri rahalaitoksessa kuin hänen arvo-osuustilinsä, Osakkeen Tarjoushinta maksetaan osakkeenomistajan pankkitilille rahalaitosten välisen maksuliikenteen aikataulun mukaisesti siten, että se on osakkeenomistajan pankkitilillä arviolta kahden (2) pankkipäivän kuluttua Selvityspäivästä.\nOmistusoikeus Osakkeisiin, joiden osalta Ostotarjous on pätevästi hyväksytty, siirtyy Tarjouksentekijälle Selvityspäivänä Osakkeen Tarjoushinnan maksamista vastaan.\nTarjouksentekijä maksaa Osakkeiden myynnin yhteydessä mahdollisesti Suomessa perittävän varainsiirtoveron.\nKukin osakkeenomistaja vastaa tilinhoitajien, omaisuudenhoitajien, hallintarekisteröinnin hoitajien tai muiden tahojen veloittamista mahdollisten vakuuksien vapauttamiseen tai mahdollisten muiden Osakkeiden myynnin estävien rajoitusten poistamiseen liittyvistä palkkioista sekä palkkioista, jotka liittyvät osakkeenomistajan hyväksynnän peruuttamiseen kohdan ” – Peruutusoikeus” mukaisesti. Tarjouksentekijä vastaa muista tavanomaisista kuluista, jotka aiheutuvat Ostotarjouksen edellyttämistä arvo-osuuskirjauksista, Ostotarjouksen mukaisten Osakkeita koskevien kauppojen toteuttamisesta tai Osakkeen Tarjoushinnan maksamisesta.\nTarjouksentekijä pidättää itsellään oikeuden muuttaa Ostotarjouksen ehtoja AML:n 11 luvun 15 §:n 2 mo-mentin mukaisesti.\nTarjouksentekijä pidättää itsellään oikeuden jatkaa Tarjousaikaa ja muuttaa Ostotarjouksen ehtoja (mukaan lukien Ostotarjouksen mahdollinen raukeaminen) AML:n 11 luvun 17 §:n mukaisesti, jos kolmas osapuoli julkistaa Osakkeita koskevan kilpailevan julkisen ostotarjouksen Tarjousaikana tai mahdollisena jatkettuna Tarjousaikana.\nTarjouksentekijällä on oikeus päättää harkintansa mukaisesti kaikista muista Ostotarjoukseen liittyvistä asioista soveltuvan lainsäädännön asettamissa rajoissa.\nOstotarjousta ei tehdä suoraan tai välillisesti Australiassa, Etelä-Afrikassa, Hongkongissa, Japanissa, Kanadassa tai Yhdysvalloissa eikä näihin valtioihin, eikä tätä Tarjousasiakirjaa ja siihen liittyviä asiakirjoja tule lähettää Australiaan, Etelä-Afrikkaan, Hongkongiin, Japaniin, Kanadaan tai Yhdysvaltoihin (mukaan lukien lähettäminen esimerkiksi sähköpostitse, postitse, telefaksitse tai puhelimitse), eikä Ostotarjousta ole mahdollista hyväksyä edellä mainituin tavoin Australiassa, Etelä-Afrikassa, Hongkongissa, Japanissa, Kanadassa tai Yhdysvalloissa tai näistä valtioista. Kopioita tästä Tarjousasiakirjasta ja siihen liittyvistä asiakirjoista ei postiteta tai muuten levitetä tai lähetetä, eikä niitä saa postittaa tai muuten levittää tai lähettää Australiaan, Etelä-Afrikkaan, Hongkongiin, Japaniin, Kanadaan, tai Yhdysvaltoihin tai tahoille, jotka hallinnoivat (tässä ominaisuudessaan) Osakkeita australialaisen, eteläafrikkalaisen, hongkongilaisen, japanilaisen, kanadalaisen tai yhdysvaltalaisen omistajan lukuun, eivätkä henkilöt, jotka vastaanottavat tällaisia asiakirjoja (mukaan lukien tahot, jotka hallinnoivat Osakkeita omistajan lukuun) saa levittää tai lähettää niitä Australiaan, Etelä-Afrikkaan, Hongkongiin, Japaniin, Kanadaan tai Yhdysvaltoihin taikka näistä valtioista uhalla, että Ostotarjouksen hyväksyntä on mitätön.\nTurvatiimi – Turvatiimin liikevaihto ja kannattavuus heikkeni, uusmyynnin kehitys positiivista\nTurvatiimin liikevaihto ja kannattavuus heikkeni, uusmyynnin kehitys positiivista\nTurvatiimi Oyj Johdon osavuotinen selvitys 5.11.2014 klo 13.55\nTURVATIIMI OYJ:N JOHDON OSAVUOTINEN SELVITYS AJALTA 1.1. – 5.11.2014\n1000 EUR 7-9/2014 7-9/2013 1-9/2014 1-9/2013 1-12/2013\nLiikevaihto 9 390,2 9 508,5 27 503,6 28 698,8 37 842,0\nKäyttökate -16,7 358,2 -643,8 772,1 129,7\nLiiketulos -278,7 90,5 -1 425,1 -55,9 -971,6\nKatsauskauden tulos -324,7 33,6 -1 572,9 -174,0 -1 106,8\nKäyttökate ilman kertaluonteisia eriä 107,3 358,2 -346,8 832,1 510,6\nLiiketulos ilman kertaluonteisia eriä -154,3 90,5 -1 128,1 4,1 -590,7\nOsakekohtainen tulos -0,01 0,00 -0,03 0,00 -0,02\nOmavaraisuusaste, % 25,5 % 37,4 % 33,8 %\nNettovelkaantumisaste, % 100,5 % 61,5 % 60,7 %\nHenkilömäärä (henkilötyövuosiksi muutettu) 676 760 729\nTurvatiimi-konsernin liikevaihdon ja kannattavuuden kehitys on kuluvan vuoden aikana ollut heikkoa. Tähän on vaikuttanut heikko yleinen taloustilanne, asiakkaitten supistunut toiminta ja aggressiivinen hintakilpailu. Turvatiimi on reagoinut alentuneeseen volyymiin sopeuttamalla kulurakennettaan säästötoimilla, mutta säästötoimet eivät ole tapahtuneet tarpeeksi nopeasti aiheuttaen tappioita yhtiölle varsinkin vuoden ensimmäisen vuosipuoliskon aikana.\nTurvatiimin rahoitusasema on heikentynyt. Yhtiön rahoitussopimus erääntyy 30.6.2015 ja siihen liittyy yhtiölle haasteellisia kovenanttiehtoja. Turvatiimi käy rahoituskeskusteluita, pyrkimyksenä neuvotella yhtiölle uusi pitkäaikainen rahoitussopimus. Osana näitä neuvotteluita Turvatiimi harkitsee tytäryhtiönsä Responda 113 Oy:n osakkeiden myymistä. Toteutuessaan kaupasta tuloutuu myyntivoittoja, mahdollistaen vieraan pääoman lyhennyksen myynnistä saatavilla varoilla. Turvatiimin pääomistaja Atine Group Oy on ilmaissut alustavan kiinnostuksensa ostaa nämä osakkeet.\nVuoden jälkimmäisen vuosipuoliskon aikana myynnin kehityksessä on havaittu kääntymistä parempaan. Turvatiimi on onnistunut voittamaan suuria kilpailutuksia ja myös pienasiakasmyynnissä on havaittavissa myönteinen kasvuvire. Onnistumisia ovat olleet esimerkiksi Finlandia-talon sopimus, VR-Yhtymän kanssa solmittu jatkosopimus, Finavian kanssa tehty uusi sopimus turvatarkastuspalveluiden tuottamisesta sekä Hanselin kanssa solmitut puitesopimukset. Lisäksi Turvatiimi voitti Liikenneviraston pääkaupunkiseudun lähiliikennealueita koskevan julkisen kilpailutuksen, joka riitauttamisen vuoksi käsitellään vielä Markkinaoikeudessa. Uudet toimeksiannot alkavat pääsääntöisesti alkuvuoden 2015 aikana.\nToteutetut säästötoimet tulevat parantamaan vartiointipalveluiden kannattavuutta ensi vuonna. Kokonaisuudessaan järjestelyillä ja toimenpiteillä haetaan noin 1,2 miljoonan euron vuositason kustannussäästöä.\nYhtiö pitää 22.9.2014 tiedotetun näkymän ennallaan. Yhtiö arvioi vuoden 2014 liikevaihdon jäävän jonkin verran alle edellisen vuoden liikevaihdon. (Liikevaihto vuonna 2013 oli 37,8 miljoonaa euroa.) Yhtiö arvioi liiketuloksen ilman kertaluonteisia eriä olevan selvästi alhaisempi kuin edellisenä vuonna. (Liiketulos vuonna 2013 ilman kertaluonteisia eriä oli -0,6 miljoonaa euroa.)\nTurvatiimi arvioi, että toimintaympäristössä ei ole tapahtunut merkittäviä muutoksia edellistä osavuotiskatsauksessa selostetusta. Talouden näkymät ovat edelleen epävarmat ja perinteisessä vartiointi- ja turvallisuuspalveluiden kysynnässä ei ole havaittavissa kasvua vaan pikemmin laskua. Toisaalta, Turvatiimi arvioi että ulkoistamiset ja yksityistämiset luovat toimialalle jatkossakin merkittäviä kasvumahdollisuuksia ja Suomen Palvelutiimi Oy:n perinteistä vartiointi ja turvallisuuspalvelualaa laajemmassa kohdemarkkinassa, erityisesti hoiva- ja avustuskäyntien tuottamisessa, odotetaan nopean kasvun edelleen jatkuvan.\nTekniikan merkitys turva-alalla kasvaa jatkuvastija siksi on odotettavissa, että turvatekniikan kokonaismarkkina kasvaa, joskin vielä maltillisesti. 24/7 valvomo- ja hälytyskeskuspalveluita tuottava Responda 113 Oy:n osalta markkinapotentiaali on laajentunut merkittävästi perinteisten turvallisuus- ja vartiointialan ulkopuolelle, erityisesti hoiva-alalle sekä globaalin kiinteistö-, kone ja laitevalvonnan ja teollisen internetin alueelle.\nTurvatiimi arvioi kireän markkina- ja kilpailutilanteen jatkuvan edelleen ja että toimialalle on odotettavissa lisää konsolidaatiota, rakennemuutoksia ja muita yritysjärjestelyitä lähivuosien aikana. Muissa Pohjoismaissa konsolidaatio on jo tapahtunut tai tapahtumassa.\nLIIKEVAIHTO JA TULOS 1.1. – 30.9.2014\nTurvatiimi-konsernin liikevaihto kaudella 1.1. – 30.9.2014 oli 27 503,6 tuhatta euroa (28 698,8). Liikevaihto laski 4,2 %:lla verrattuna edellisen vuoden vastaavaan aikaan. Erityisesti vartiointi- ja turvallisuuspalveluiden liikevaihto laski selvästi edellisen vuoden vastaavaan aikaan verrattuna. Palvelutiimi–tuotemerkin alla tuotettujen hoivapalveluiden, vähittäiskaupan palveluiden ja monipalvelukokonaisuuksien laskutus sen sijaan kasvoi verrattuna edellisen vuoden vastaavaan aikaan.\nTurvatiimi-konsernin käyttökate kaudella 1.1. – 30.9.2014 oli -643,8 tuhatta euroa (772,1) ja liiketulos oli -1 425,1 tuhatta euroa (-55,9). Turvatiimi-konsernin kauden 1.1. – 30.9.2014 tulos oli -1 572,9 tuhatta euroa (-174,0).\nKauden 1.1. – 30.9.2014 käyttökatetta, liiketulosta ja kokonaistulosta heikensivät 297 tuhannen euron kertaluonteiset kulut, jotka koostuivat pääosin Responda 113 Oy:n kehitysprojektiin kohdistuneista palkkakuluista ja Infratek Security Finland Oy:n turvatekniikan liiketoimintakaupan integraatiokuluista sekä henkilöjärjestelyistä aiheutuneista palkkakuluista. Vertailukauden käyttökatetta, liiketulosta ja kokonaistulosta heikensi henkilöjärjestelyistä kirjattu 60 tuhannen euron kertaluonteinen kulu.\nTurvatiimi-konsernin kauden 1.1. – 30.9.2014 käyttökate ilman kertaluonteisia eriä oli -346,8 tuhatta euroa (832,1) ja liiketulos ilman kertaluonteisia eriä -1 128,1 tuhatta euroa (4,1). Turvatiimi-konsernin kauden 1.1. – 30.9.2014 tulos ilman kertaluonteisia eriä oli -1 275,9 tuhatta euroa (-114,0).\nLIIKEVAIHTO JA TULOS 1.7. – 30.9.2014\nTurvatiimi-konsernin liikevaihto kolmannella vuosineljänneksellä oli 9 390,2 tuhatta euroa (9 508,5). Liikevaihto laski 1,2 %:lla verrattuna edellisen vuoden vastaavaan aikaan. Vartiointi- ja turvallisuuspalveluiden liikevaihto laski edelliseen vuoteen verrattuna, vaikka yhtiö onnistui solmimaan merkittäviä toimeksiantosopimuksia kolmannen vuosineljänneksen aikana.\nPalvelutiimi–tuotemerkin alla tuotettujen hoivapalveluiden, vähittäiskaupan palveluiden ja monipalvelukokonaisuuksissa sekä turvatekniikassa liikevaihto kasvoi edellisen vuoden vastaavaan vuosineljännekseen verrattuna.\nTurvatiimi-konsernin käyttökate kolmannella vuosineljänneksellä oli -16,7 tuhatta euroa (358,2) ja liiketulos oli -278,7 tuhatta euroa (90,5). Turvatiimi-konsernin kolmannen vuosineljänneksen tulos oli -324,7 tuhatta euroa (33,6).\nVuosineljänneksen käyttökatetta, liiketulosta ja kokonaistulosta heikensivät 124 tuhannen euron kertaluonteiset kulut, jotka koostuivat pääosin Responda 113 Oy:n kehitysprojektiin kohdistuneista palkkakuluista. Vertailukauden tulokseen ei sisälly kertaluonteisia eriä.\nTurvatiimi-konsernin kolmannen vuosineljänneksen käyttökate ilman kertaluonteisia eriä oli 107,3 tuhatta euroa (358,2) ja liiketulos ilman kertaluonteisia eriä -154,3 tuhatta euroa (90,5). Turvatiimi-konsernin kolmannen vuosineljänneksen tulos ilman kertaluonteisia eriä oli -200,3 (33,6).\nHenkilöstövaltaisella toimialalla yhtiön tuloskehitykseen liittyy kausiluonteisuutta. Toiselle ja erityisesti neljännelle vuosineljännekselle sijoittuvat juhlapyhät nostavat yhtiön henkilöstökustannuksia aiheuttaen kausiluonteista vaihtelua vuosineljänneksiin.\nTurvatiimi-konsernin liiketoiminnan rahavirta kaudella 1.1. – 30.9.2014 oli\n-716,8 tuhatta euroa (-360,0). Kauden liiketoiminnan rahavirtaa heikensivät liiketoiminnan tappiollisuus ja lisäksi kausiluonteisena tekijänä kesälomakauden lomapalkat ja – rahat. Kauden 1.1. – 30.9.2014 rahavirta kokonaisuudessaan oli yhteensä 127,5 tuhatta euroa (-47,3).\nYhtiön rahoituslainoihin sidottu kovenanttiehto ei toteutunut kolmannella vuosineljänneksellä, mutta yhtiö sopi päärahoittajapankin kanssa eräännyttämisoikeudesta luopumisesta kolmannen vuosineljänneksen aikana. Yhtiö arvioi, että kovenanttiehdon toteutumiseen liittyy epävarmuutta myös kuluvan tilikauden lopun kovenanttiehdon tarkistustilanteessa. Yhtiön on aloittanut neuvottelut rahoitussopimuksen uudistamisesta.\nVuoden ensimmäisen puoliskon aikana rahoitusasemansa vahvistamiseksi ja investointien mahdollistamiseksi yhtiö sopi päärahoittajapankkinsa kanssa luottolimiitin nostamisesta 2,7 miljoonasta 3,7 miljoonaan euroon ja rahoitukseen liittyvien kovenanttiehtojen uudistamisesta. Uudet kovenanttiehdot sisältävät raja-arvoja yhtiön velanhoitokyvylle, käyttökatteelle ja yhtiön omistussuhteille. Lisäksi yhtiö sopi 26.6.2014 rahoitusaseman edelleen vahvistamiseksi 0,5 miljoonan euron lyhytaikaisesta rahoituslainasta emoyhtiönsä Atine Group Oy:n kanssa. Lainan vuotuinen korko on 8,0 %.\nKonsernin likvidit varat 30.9.2014 olivat 308,8 tuhatta euroa (198,6). Yhtiön maksuvalmiutta tukevasta 3 700 tuhannen euron suuruisesta luottolimiitistä, oli 30.9.2014 yhtiön käytössä 2 263,2 tuhatta euroa.\nTurvatiimillä oli 30.9.2014 pitkäaikaisia korollisia velkoja 305,0 tuhatta euroa (4 448,0) ja lyhytaikaisia korollisia velkoja 5 557,3 tuhatta euroa (698,7).\nTurvatiimi-konsernin oma pääoma 30.9.2014 oli 5 527,4 tuhatta euroa (8 039,7 tuhatta euroa), omavaraisuusaste 25,5 % (37,4 %) ja nettovelkaantumisaste 100,5 % (61,5 %).\nYhtiöllä olevaan korolliseen velkaan liittyy kovenanttiehtoja, joiden rikkoutuminen ja vieraan pääoman velvoitteiden täyttämättä jättäminen voi aiheuttaa sanktiota tai lainojen eräännyttämisen. Yhtiö arvioi, että tilikauden lopun kovenanttiehtojen toteutumiseen liittyy epävarmuutta. Yhtiön nykyinen rahoitussopimus loppuu 30.6.2015 ja yhtiö on aloittanut neuvottelut sopimuksen uusimisesta tavoitteenaan saada aikaan uusittu rahoitussopimus loppuvuoden aikana. Epäonnistuminen neuvotteluissa voi nostaa rahoituksen kustannuksia yhtiölle sekä vaarantaa yhtiön elinkelpoisuuden.\nTappiollisesta toiminnasta johtuen yhtiön rahoitusasema on heikentynyt ja yhtiö on tarvinnut lisärahoitusta. Rahoitusaseman vakiinnuttaminen edellyttää kannattavaa liiketoimintaa ja tehtyjen kustannussäästötoimenpiteiden toteutumista.\nKonsernin oma pääoma oli katsauskauden lopussa 5,5 miljoonaa euroa. Emoyhtiön oma pääoma oli 3,4 miljoonaa euroa osakepääoman ollessa 6,7 miljoonaa euroa. Jos emoyhtiön oma pääoma laskee alle puoleen emoyhtiön osakepääomasta, on yhtiön käynnistettävä osakeyhtiölain 20:23 §:n mukaiset toimenpiteet. . Turvatiimi Oyj ja Atine Group Oy sopivat syyskuussa, että edellä mainitusta 0,5 miljoonan euron lainasta muutetaan yhteensä 0,2 miljoonaa euroa pääomalainaksi Turvatiimi Oyj:n pääomarakenteen vahvistamiseksi. Pääomalainan vuotuinen korko on 8,0 %.\nHeikentyneen kannattavuusnäkymän johdosta (pörssitiedote 22.9.2014) yhtiö suoritti 30.9.2014 liikearvon arvonalennustestauksen. Arvonalentumistestauksessa yhtiön liikearvon kirjanpitoarvoa verrattiin sen kerrytettävissä olevaan rahamäärään. Arvonalennustestaus ei antanut aihetta arvonalennukseen, kerrytettävissä olevan rahamäärän ylittäessä kirjanpitoarvon noin 2,7 miljoonalla eurolla. 30.6.2014 suoritetussa liikearvotestauksessa kerrytettävissä oleva rahamäärä ylitti kirjanpitoarvon 9,2 miljoonalla eurolla. Verrattuna liikearvon testaustilanteeseen 30.6.2014, diskonttaustekijä (WACC) nousi 2,35 prosenttiyksikköä. WACC:n nousu 6,24 %:sta 8,59 %:iin johtui osakkeen tuoton herkkyyttä suhteessa yleisindeksin tuottoon kuvaavan beta – kertoimen noususta.\nYhtiön lähipiiriin kuuluvat hallituksen ja johtoryhmän jäsenet sekä toimitusjohtaja määräysvaltayhtiöineen, Turvatiimi Oyj:n emoyhtiö Atine Group Oy ja Turvatiimi Oyj:n tytäryhtiöt.\nTurvatiimi-konserniin kuuluvat emoyhtiö Turvatiimi Oyj ja sen 100 %:sti omistamat tytäryhtiöt Suomen Palvelutiimi Oy ja Turvatiim Oü sekä 90 %:sti omistama Responda 113 Oy. Suomen Palvelutiimi Oy:n ja Responda 113 Oy:n kotipaikka on Helsinki. Turvatiim Oü:n kotipaikka on Tallinna, Viro. Turvatiim Oü:llä ei ollut liiketoimintaa kaudella 1.1. – 30.9.2014.\nLähipiirin kanssa toteutuneet liiketoimet sekä lähipiirisaamiset ja –velat (1 000 euroa):\n30.9.2014 Myynnit Ostot Saamiset Velat\nAtine Group Oy 0,0 45,0 0,0 500,0\nSuomen Palvelutiimi Oy 22,5 3,1 3,1 0,0\nResponda 113 Oy 30,0 666,0 121,0 235,6\nHumeko Oy 0,0 0,0 0,0 0,0\n30.9.2013 Myynnit Ostot Saamiset Velat\nAtine Group Oy 0,0 45,0 0,0 0,0\nSuomen Palvelutiimi Oy 7,5 214,3 66,1 63,6\nResponda 113 Oy 0,0 0,0 0,0 0,0\nHumeko Oy 0,0 8,1 0,0 0,0\nAtine Group Oy:n ja Turvatiimi Oyj:n vuoden 2014 väliset liiketapahtumat sisältävät yritysjohdon palveluita. Lisäksi Turvatiimi Oyj sopi 26.6.2014 Atine Group Oy:n kanssa 0,5 miljoonan euron lyhytaikaisesta rahoituslainasta. Lainan vuotuinen korko on 8,0 %. Turvatiimi Oyj ja Atine Group Oy sopivat syys, että edellä mainitusta 0,5 miljoonan euron lainasta muutetaan yhteensä 0,2 miljoonaa euroa pääomalainaksi Turvatiimi Oyj:n pääomarakenteen vahvistamiseksi. Pääomalainan vuotuinen korko on 8,0 %. Vuonna 2013 Atine Group Oy:n ja Turvatiimi Oyj:n väliset liiketapahtumat sisälsivät yritysjohdon palveluita.\nResponda 113 Oy:n ja Turvatiimi Oyj:n vuoden 2014 väliset liiketapahtumat sisältävät alihankinta- ja taloushallintopalveluita. Lisäksi Turvatiimi Oyj on myöntänyt Responda 113 Oy:lle yhteensä 0,11 miljoonaa euroa pääomalainaa Responda 113 Oy:n pääomarakenteen ja rahoitusaseman vahvistamiseksi. Pääomalainan vuotuinen korko on 8,0 %.\nSuomen Palvelutiimi Oy:n ja Turvatiimi Oyj:n vuoden 2014 ja 2013 väliset liiketapahtumat sisältävät alihankinta-, taloushallinto- ja rahoituspalveluita.\nHumeko Oy:n (yhteisö, jossa hallituksen jäsenellä määräysvalta) ja Turvatiimi Oyj:n vuoden 2013 väliset liiketapahtumat sisältävät konsultointipalveluita.\nSRV Yhtiöt Oyj – SRV:n osavuosikatsauksen 5.11. media- ja analyytikkotilaisuuden webcast katsottavissa\nSRV:n osavuosikatsauksen 5.11. media- ja analyytikkotilaisuuden webcast katsottavissa\nEspoo, Suomi, 2014-11-05 12:40 CET (GLOBE NEWSWIRE) — SRV YHTIÖT OYJ LEHDISTÖTIEDOTE 5.11.2014, klo 13.40\nSRV:n osavuosikatsauksen 5.11. media- ja analyytikkotilaisuuden webcast-tallenne on katsottavissa yhtiön internetsivuilla www.srv.fi/sijoittajat.\nTurvatiimi – Turvatiimi Oyj:n hallitus kartoittaa mahdollisuuksia myydä omistuksensa Responda 113 Oy:sta osana rahoitusneuvotteluja\nTurvatiimi Oyj:n hallitus kartoittaa mahdollisuuksia myydä omistuksensa Responda 113 Oy:sta osana rahoitusneuvotteluja\nTurvatiimi Oyj Pörssitiedote 5.11.2014 klo 13.25\nTurvatiimi Oyj:n hallitus kartoittaa mahdollisuuksia myydä omistuksensa Responda 113 Oy:sta osana rahoitusneuvotteluja.\n24/7 valvomo- ja hälytyskeskuspalveluita tuottava Responda 113 Oy:n osalta markkinapotentiaali on laajentunut merkittävästi perinteisten turvallisuus- ja vartiointialan ulkopuolelle, erityisesti hoiva-alalle sekä globaalin kiinteistö-, kone- ja laitevalvonnan ja teollisen internetin alueelle. Markkinapotentiaalin hyödyntäminen edellyttää isompia resursseja ja pääomia mitä Turvatiimi Oyj:llä on mahdollista tarjota.\nLisäksi, Turvatiimin vieraan pääoman ehtoinen rahoitussopimus sisältää kovenanttiehtoja, joiden täyttymisestä vuoden vaihteessa ei ole täyttä varmuutta. Tämän takia ja rahoituksen jatkuvuuden turvaamiseksi yhtiö käy rahoittajien kanssa neuvotteluita. Mahdollinen Responda 113 Oy:n omistuksen myynti parantaisi Turvatiimin rahoitusasemaa ja mahdollistaisi korollisen vieraan pääoman pienentämisen ja edesauttaisi uuden pitkäaikaisen rahoitussopimuksen saavuttamisessa. Järjestelyn jälkeen Turvatiimi keskittyy vartiointi- ja turvallisuuspalveluihin sekä turvatekniikkaan.\nTurvatiimi – konsernin pääomistaja, Atine Group Oy, on ilmaissut alustavaa kiinnostusta Responda 113 Oy:n omistuksen ostamiseen Turvatiimi Oyj:stä. Turvatiimi Oyj on antanut asiasta toimeksiannon ulkopuoliselle neuvonantajalle. Turvatiimiä asian valmistelussa edustaa hallituksen työryhmä, johon kuuluvat Martin Forss ja Mikael Lönnroth. Kartoitusten ja selvitystyön odotetaan valmistuvan lähiviikkojen aikana. Sen perusteella hallitus päättää mahdollisen ylimääräisen yhtiökokouksen koollekutsumisesta päättämään järjestelyistä.\nHallituksen puheenjohtaja Ben Wrede, puh 09 6122 340\nTalven tuloon valmistautuva Cornwall luottaa Vaisalan uuteen tiesääratkaisuun\nVaisala Lehdistötiedote 5.11. 2014\nCornwallin kunta on ensimmäisenä ottanut käyttöön Vaisalan uusinta teknologiaa edustavan tiesääjärjestelmän. Alueen tieverkostoon asennettuun järjestelmään kuuluu 12 uuden sukupolven RWS200-tiesääaseman lisäksi päätöksentekoa tukevat informaatiopalvelut. Uuden järjestelmän käyttöönotto ajoittuu sopivasti juuri ennen talvisten ajokelien alkamista, varmistaen teiden tehokkaan käytön ja teillä liikkujien turvallisuuden.\nEnglannissa sijaitseva Cornwallin kunta päätti investoida uusimpaan säähavaintoteknologiaan, koska se halusi parantaa tieverkostonsa talvikunnossapitoa. Vaisalan sääasemat tuottavat erittäin tarkkaa säätietoa, mikä auttaa tieviranomaisia suoriutumaan parhaalla mahdollisella tavalla talven haastavista olosuhteista. Sääasemat raportoivat eri tieosuuksien vallitsevista olosuhteista säännöllisesti läpi vuorokauden. Jatkuva olosuhteiden valvonta varmistaa tieverkoston turvallisuuden ja mahdollisimman sujuvan liikenteen vuoden jokaisena päivänä.\nTehokkuutta, turvallisuutta ja säästöjä\nCornwallin tieverkoston toiminnasta vastaava virkamies Lydia Hewitt kommentoi hankintaa seuraavasti: “Tämä on hyvin merkittävä projekti meille tässä vaikeassa taloudellisessa tilanteessa. Olemme iloisia, että olemme voineet toteuttaa sen yhdessä Vaisalan kanssa. Uudet tiesääasemat tuottavat käyttöömme sitä olosuhdetietoa, jonka avulla pystymme paremmin tekemään päätöksiä esimerkiksi teiden suolaamisesta. Tekemämme investointi säästää sekä laitteiden ylläpito- että teiden suolauskustannuksia.”\n“Olemme iloisia, että meille tarjoutui mahdollisuus kehittää yhdessä Cornwallin kanssa ensiluokkainen teiden kunnossapitokokonaisuus. Vaisalan iRWIS-ratkaisu takaa, että kunnalla on nyt käytössään saumattomasti integroitu ja alan kattavin tiesääratkaisu,” toteaa johtaja Antero Järvinen Vaisalan tiesääliiketoiminnasta.\nUuden sukupolven tiesääasema\nVaisala toi markkinoille uuden, entistä luotettavampaa mittaustietoa tuottavan RWS200-tiesääaseman aiemmin tänä vuonna. Yhdessä RoadDSS(TM) -päätöksenteko-ohjelmiston kanssa se muodostaa käänteentekevän iRWIS-tiesääkokonaisuuden.\nRWS200-sääasema, Vaisalan tiesääratkaisujen sydän, on suunniteltu tulevaisuutta ja älykkäitä liikenneratkaisuja silmällä pitäen. Aseman prosessori hyödyntää useita edistyksellisiä algorytmejä, jotka keräävät tieanturin raakadatan ja tekevät tienpinnan olosuhteista parempia laskelmia hyödyntäen muuta ilmakehän tietoa. Kaikki sääaseman anturit ovat erittäin tarkkoja ja toimintavarmoja säässä kuin säässä. Niiden keräämä tieto tehostaa toimintaa, tukee teiden kunnossapidosta vastaavien henkilöiden päätöksentekoa ja säästää kustannuksia.\nKimmo Kynnös, tiesääliiketoiminnan kehityspäällikkö\nKristian Orispää, viestintäpäällikkö\nVaisala on maailman johtava ympäristön ja teollisuuden mittausratkaisuja tarjoava yritys. 78-vuotisen kokemuksensa avulla Vaisala mahdollistaa paremman elämänlaadun tarjoamalla kattavan valikoiman innovatiivisia havainto- ja mittaustuotteita ja palveluja meteorologian ja valittujen säästä riippuvaisten toimialojen sekä teollisuuden mittaustarpeisiin. Vaisalan pääkonttori sijaitsee Suomessa, ja yhtiön palveluksessa on noin 1500 ammattilaista ympäri maailmaa. A-sarjan osakkeet on listattu NASDAQ OMX Helsinki arvopaperipörssissä. www.vaisala.fi\nCornwall sijaitsee aivan Englannin lounaiskärjessä ja alueen rantaviiva on pisin koko maassa. Kunnan vaihteleva tieverkosto kattaa yhteensä 7250 kilometriä. Tiestön talvikunnossapito on perusedellytys alueen liikenteen sujumiselle. Cornwall käyttää esimerkiksi lähes 1,3 miljoonaa euroa vuosittain teiden suolaukseen. Kunta suolaa päätiet aina, kun on olemassa jäätymisen vaara, hoitaa lumenaurauksen sekä korjaa tulvien ja kaatuneiden puiden aiheuttamat vahingot.\nThis content was originally distributed by GlobeNewswire on 2014-11-05 11:35 CET


Matka- ja kululaskujen käsitteleminen : Netvisor\nEsihenkilö tarkistaa ja tarvittaessa muokkaa matka- ja kululaskua. Esihenkilö asiatarkastaa ja hyväksyy matkalaskun. Kun matka- ja kululasku on hyväksytty, siirtyy matkalasku maksatusvaiheeseen. Matkalasku voidaan vain hyväksyä, jolloin se maksetaan palkanlaskennan yhteydessä tai hyväksyä ja siirtää suoraan maksuun.\nKulurivin voi tarvittaessa poistaa punaisesta rukista, mikäli sitä ei ole tarkoitus maksaa palkkalaskelmalla. Kun palkanlaskija poistaa kulurivin valinnan ja tallentaa tiedot, palautuu kulurivi takaisin maksamattomaksi "Avoimet matka- ja kululaskut" -sivulla ja aikaisemmin tehty hyväksyntämerkintä jää näkyville matkalaskun kuluriville.\n"Hyväksy ja siirrä maksuun" siirtää matkalaskun "Maksa matka- ja kululaskuja" -sivulle, josta matkalasku siirretään maksuun ja veloitus lähtee yrityksen tililtä. Käyttäjä, jolla on oikeudet maksamiseen voi siirtää kululaskun maksuun.\nKun matka- ja kululasku on maksettu, muodostuu suoraan maksetusta matkalaskusta tosite heti maksamisen jälkeen kirjanpitoon maksupäivämäärän mukaan.\nLue lisää: Matkalaskujen asiatarkastus ja hyväksyntä\nMatkalaskuja voidaan luoda vain henkilölle, joka on palkansaajana yrityksessä ja palkansaajalla on oltava Matkat -palvelu käytössä.\nOmat asiatarkastettavat ja hyväksyttävät matkalaskut löytyvät helpoiten tiedotusnäkymän kautta, josta päästään matkalaskurivien massakäsittely näkymään.\nMikäli kulurivi halutaan maksaa palkanlaskennan yhteydessä, eikä suoraan tilisiirtona, kuluriviä ei tule siirtää maksatukseen "Maksa matka- ja kululaskuja" -sivulle vaan jättää "Hyväksytty"-tilaan, josta palkanlaskija tietää, että rivi on valmis maksettavaksi palkkalaskelmalle. Kun matkalaskun kulurivi on hyväksytty, näkyy matkalasku "Maksamattomat matkalaskut" -otsikon alla.\nMaksupäivä ei voi olla kuluvaa päivää aikaisempi, mutta "Selite" -kenttään voit merkitä todellisen maksupäivän\nKirjanpidon tosite muodostetaan maksupäivämäärän mukaan.


Rumimmat paikannimet, lumisin talvi\nJoka päivä jotain lunta\nIce kartingia, avantoa, hiihtoa, jääkiipeilyä, poroja, moottorikelkkoja, huskeja lumikenkäilyä, revontulia ja tietenkin lunta. Ja paljon.\nKuusamo tarjoaa rumannimisiä paikkoja ja lumisimman talven. Varaa talvilomasi riemastuttavat elämykset nyt!\nVinkkejä talven iloihin\nLumilomalle lasten kanssa\nAktiivisen päivän jälkeen on ihanaa piipahtaa savusaunassa, rentoutua kylpylässä tai nauttia ammattilaisen tekemistä kauneushoidoista. Rentoutusta ja joogaa on tarjolla saunassa tai vaikkapa metsän keskellä.\nOmatoimisen tekemisen lisäksi voit kokea Kuusamon seikkailut ammattilaisten opastuksella. Talven viikko-ohjelmamme safareille ja elämyksiin on helppo lähteä mukaan. Pätevät oppaamme vievät sinut Kuusamon luonnon keskelle moottorikelkkailemaan, lumikenkäilemään tai vaikkapa pilkille. Osa ohjelmista on tarjolla lumi- ja jäätilanteesta riippuen.\nRukan rinteillä riittää tekemistä koko laskukauden lokakuusta toukokuulle. Rinnealueella ovat tasokkaat vuokraamopalvelut ja Rukan Hiihtokoulun ammattitaitoiset opettajat. Myös ryhmille löytyy mukavasti tekemistä rinteillä; esimerkiksi hiihtokoulu järjestää ohjelmia ryhmän toiveiden mukaan. Laskettelijoiden lisäksi rinnealueella viihtyvät sekä jalankulkijat että pyöräilijät. Hurjapäisimmät jäävät rinteiden sulkeutumisen jälkeen vielä rattikelkkailemaan rinnealueelle.\nIhastu Ruka-Kuusamon talveen!


Hayley's Cuisine: Kuivaa asiaa ompuista ja kiiveistä\nLähettänyt Hayley klo 21:43\nluimupupu 28.8.2013 22.53\nOmppua pitäisikin kokeilla kuivata. Pääasiassa olemme kuivanneet sieniä, marjoista vain mansikoita. Niistä tuli kyllä todella hyviä. Mansikoiden kuivaaminen vei huomattavasti enemmän aikaa kuin kosteimpienkaan sienten.\nHayley 28.8.2013 23.06\nOnkin muuten tosi hyvän näköisiä nuo mansikkasi, luimupupu! Tuommoiset kyllä maistuisivat myslissä kuivatun kiivin kaverina! :)\nluimupupu 29.8.2013 9.11\nKiitokset. Niissä on kyllä valtavasti makua. Sopivat sekä mysliin että makeannälkään ;).\nPaula 29.8.2013 17.16\nKiivin kuivaamista en olekaan tullut ajatelleeksi!\nTäällä on ehkäpä mielenkiintoisimmat kuivauskokeiluni ja samaan tapaan voit ehdä marjaisiakin juttuja: http://www.veikeaverso.blogspot.fi/2012/07/raaka-karkkipaiva.html\nmyös kesäkurpitsasipsit ovat aika kivoja: http://www.veikeaverso.blogspot.fi/2012/09/kesakurpitsasnaksit.html\nHayley 30.8.2013 8.17\nPaula: Olen nähnyt markkinoilla monesti sellaisia kuivattuja tai kandeerattuja kiivisiivuja. Siitä siis idea, ja luulenpa saaneni pontta kokeilulle myös jonkun kuivurin mainoksesta, jossa olin näkeväni kiivisiivuja ritilän päälle aseteltuna. Kiivistä tuleekin mahtava karkki, makea ja vähän kirpeä.\nNuo kuivatut namuset ja rullat vaikuttavat tosi herkullisilta ja kiinnostavilta. Arveluttaa vähän sosemaiset jutut + kuivuri -yhdistelmä, mutta jos se muiltakin onnistuu... :D Pakko kokeilla. Kiitos tosi hyvistä linkeistä!


Pohjois-Karjalan luontomatkailun kehittämisen tueksi valmistui uutta tutkimustietoa | Metsähallitus\nPohjois-Karjalan luontomatkailun kehittämisen tueksi valmistui uutta tutkimustietoa\nKolin kansallispuistosta ja Kolin biosfäärialueelta on valmistunut kolme alueen luontomatkailun kehittämistä tukevaa raporttia. Kolin kansallispuiston kävijätutkimuksen ja Kolin biosfäärialueen yritystutkimuksen tietoja hyödynnettiin tuoreeltaan Kolin biosfäärialueen luontomatkailusuunnitelman 2020–2025 valmistelussa. Luontomatkailusuunnitelma ja kävijätutkimus toteutettiin osana Suomen ja Venäjän rajoja ylittävää Karelia CBC Super-hanketta.\nUnescon vuonna 1992 perustama Pohjois-Karjalan biosfäärialue, jota näissä tutkimuksessa kutsutaan Kolin biosfäärialueeksi, sijaitsee Pohjois-Karjalassa Joensuun, Kontiolahden, Lieksan ja Ilomantsin kuntien alueilla. Kolin biosfäärialueeseen sisältyvät Metsähallituksen hallinnoimat suojelu- ja retkeilyalueet, eli Kolin, Patvinsuon ja Petkeljärven kansallispuistot, Ruunaan retkeilyalue sekä useita pienempiä Metsähallituksen hallinnoimia suojelualueita.\nKolin biosfäärialueen luontomatkailusuunnitelmassa 2020–2025 on linjattu suojelu- ja retkeilyalueiden luontomatkailun suuntaviivat ja etsitty tapoja edistää alueille suuntautuvaa kestävää luontomatkailua.\n– Luontomatkailusuunnitelman toimenpidesuunnitelmassa Kolin biosfäärialueen suojelu- ja retkeilykohteille on määritelty päämääriä, jotka kehittävät alueen viestintää, markkinointia ja yhteistyötä, reitistöjä ja palvelurakenteita, alueen retkeilyneuvontaa sekä biosfäärialueen kestävää luontomatkailua luoden mahdollisuuksia monipuoliselle ja vastuulliselle, luontomatkailukohteen vetovoimaa lisäävälle liiketoiminnalle, kertoo suunnitelman koostanut suunnittelija Satu Naumanen. Luontomatkailusuunnitelman on laatinut Metsähallituksen Luontopalvelut yhteistyössä alueen matkailutoimijoiden kanssa.\nKolin biosfäärialueen yritystutkimuksessa selvitettiin alueella toimivien luontomatkailuyritysten toimintaa ja tutkimusalueen merkitystä näiden yritysten toiminnalle. Vuoden 2018 huhtikuun ja marraskuun välisenä aikana kyselyyn vastasi 48 alueella toimivaa yritystä. Noin 58 prosenttia vastanneista kertoi käyttävänsä jotain Kolin biosfäärialueen suojelu- tai retkeilyalueista yritystoiminnassaan. Kolin biosfäärialuetta toiminnassaan käyttäneistä yrityksistä 68 prosenttia arvioi tutkimusalueen merkitsevän toiminnalleen melko paljon tai erittäin paljon.\nYleisimmät yritysten toimialat olivat majoituspalvelut ja ohjelmapalvelut, sekä ravitsemuspalvelut. Lisäksi 89 prosenttia yrityksistä arvioi kestävän luontomatkailuperiaatteiden toteutuneen yrityksissään ja Metsähallituksessa melko hyvin tai erittäin hyvin. Matkailun tulevaisuus näytti yritysten silmissä valoisalta: 94 prosenttia vastanneista ennusti alueen matkailun kasvavan tulevaisuudessa.\nKolin kansallispuiston kävijätutkimuksen aineisto kerättiin vuoden 2019 helmikuun ja syyskuun välisenä aikana ja siihen osallistui yhteensä 750 kansallispuiston kävijää. Vuonna 2019 kävijöistä oli 77 prosenttia kotimaisia matkailijoita, 10 prosenttia ulkomaisia matkailijoita ja 14 prosenttia paikallisia asukkaita. Suurin osa saapuu Kolille oman perheen jäsenten kanssa ja pienissä 2-5 hengen seurueissa. Lapsiperheitä oli 23 prosenttia kävijöistä. Suurimmat kävijäryhmät miehissä olivat 45–54-vuotiaat ja naisissa 24–34 vuotiaat.\nSUPER-hankkeessa keskitytään Suomen ja Karjalan tasavallan pilottikohteiden luontomatkailun ja jätteenhallinnan suunnitteluun vuosina 2018–2020. Hankkeessa tutkitaan ja vahvistetaan ympäristön kykyä kestää muutoksia ja toipua niistä. Karelia CBC SUPER -hankkeen ovat rahoittanut Euroopan Unioni, Suomi ja Venäjä.\nSuunnittelija Satu Naumanen, Metsähallitus, puh. 040 3566 203, satu.naumanen(at)metsa.fi\nKolin kansallispuiston kävijätutkimus (julkaisut.metsa.fi)\nKolin biosfäärialueen luontomatkailusuunnitelma 2020–2025 (julkaisut.metsa.fi)\nKolin biosfäärialueen yritystutkimus (julkaisut.metsa.fi)\nPatvinsuon kansallispuisto (luontoon.fi/patvinsuo)\nPetkeljärven kansallispuisto (luontoon.fi/petkeljarvi)\nRuunaan retkeilyalue (luontoon.fi/


Täällä on vielä aatonaatto, siellä jo jouluaatto, joten haluamme toivottaa teille lukijoille, ystäville ja rakkaille mitä lämpimintä joulumieltä ja hyvää joulua täältä Meksikonlahden rannalta Sankt Petersburgista sinne missä te ikinä olettekaan.\nMeidän päivämme on tänään kulunut Salvador Dali -museossa, jossa oli vierailevana näyttelynä nimikkotaiteilijan rinnalla Pablo Picasso. Molemmat taiteen suurmiehet lukeutuvat ylivertaisiin suosikkeihini, joten näyttely oli todella elämyksellinen ja ansaitsee myöhemmin oman postauksensa.\nPostauksen kuvat otimme päivällä täällä Loews-hotellistamme, joka on todella nätti vaaleanpunainen linna (muttei paratiisi, siitäkin oma postaus tulossa).\nAamupalalla mietiskelimme kaikkia rakkaitamme siellä kauakana ja lähetimme hyviä jouluajatuksia sinne. Totesimme myös, että tämän syksyn rutistuksen jälkeen emme olisi jaksaneet lähteä joulurundille pohjoiseen, jollainen se meidän lapsettoman pariskunnan kohdalla on tupannut olemaan lukuisine kyläpaikkoineen (viime kerralla taisimme nähdä reilusti yli 50 läheistä sillä muutaman päivän reissulla!). Nyt nautiskelemme siitä, että on aikaa levähtää ja olla kahdestaan.\nEn muuten saanut aikaiseksi korjauttaa puhelimeni wifiä ennen reissua (tai voinut olla siitä erossa jotta sen olisi voinut korjauttaa), joten olen viettänyt koko loman ilman kännykkää ja Instagramia. Se ei ole kuitenkaan ollut huono juttu. Nyt kun odotamme ruokaa ravintolassa huomio kiinnittyy ympärillä oleviin ihmisiin ja olemmekin jutelleet paljon paikallisten kanssa täällä. Olemme myös aktiivisesti huomanneet sen, että kenen kanssa sitä pöydässä istustaan. Just us two. <3\nHuomisen suunnitelmat ovat vielä hieman auki. Ehkä istumme alas kuuntelemaan muusikkoa, joka iltaisin soittelee flygelillä joululauluja ala-aulassa. Auringonlaskun aikaan olisi tarjolla myös elokuva uima-altaalla ja joulukertomusten lukemista kuusen äärellä. Ajattelin antaa Makelle lahjaksi hieronnan joten siinäpä päivän tärkeimmät menot.\nKirjoitin aiemmin, että suomenkieliset joululaulut kuuluvat joulukuuhun. Niinpä Jarkko Aholan joululevy soikin täällä nyt. Oma kulttuuri on tärkeä asia jouluna. Onneksi nykyaikana välimatkasta huomimatta kaikki ollaan saman netin äärellä, haha!\nNäissä mietteissä siis vielä kerran hyvää joulua ihanaiset! Syökää kinkkua meidänkin puolesta!\nkeskiviikko, joulukuu 24, 2014 by ulla50\nReply Sanna I Siveltimellä keskiviikko, joulukuu 24, 2014 at 04:30\nIhanaa Joulua teille mussut sinne <3 Nauttikaa vapaudesta ja lomasta! Leffa poolilla kuulostaa aika ihanalle…\nReply ulla50 torstai, joulukuu 25, 2014 at 17:29\nKiitos muru! <3 Siellä näytti kyllä kans joulumeiningit olevan kohdallaan! Ihanaa joulun jatkoa Aasiaan!\nReply Heidi / Auringon alla keskiviikko, joulukuu 24, 2014 at 07:36\nMe vietettiin kaksi vuotta sitten jouluaatto lentokoneessa ja joulupäivä oli ensimmäinen lomapäivämme Miamissa. Lähdimme aamulla etsimään aamupalaa (hotellimme alakerrassa oli Subway emmekä tosiaankaan halunneet sinne), mutta oman hotelimme lähistöllä kaikki vähäiset paikat oli kiinni ja kävelimme ainakin kymmenen korttelia, ennen kuin löysimme yhden auki olevan: se oli tietty Subway 😀 Eli jouluaamupala vedettiin sitten kuitenkin siellä, heh. Paikan ainoa työntekijä ei puhunut kovin paljoa enkkua ja minä olin yhtäkkiä unohtanut kaiken osaamani espanjan, joten meinasi sekin tilaus mennä ihan pieleen. Muuten vietettiin päivää täydellisen pehmeässä auringonpaisteessa rannalla. Hauskoja muistoja 🙂 Hyvää joulua teille molemmille!\nReply ulla50 torstai, joulukuu 25, 2014 at 17:30\nHei kiitos vinkistä joulupäivän suhteen! Saapa nähdä miten me tänään löydämme syötävää, kun lähdemme tien päälle. Tuollaiset muistot ovat kyllä kivoja jälkeenpäin. Just sitä minkä takia sitä matkustetaan! =) Kiitos kun jaoit tämän.\nIhanaa joulun jatkoa myös sinne! Ollaan yhteyksissä! 🙂


Vapaalla: VMTK on varusmiesten äänitorvi - Varusmies\nLomakyyti odottaa varusmiestä kasarmin portilla joka perjantai ja liikuntakerhojen mainokset houkuttelevat iltavapaiden viettoon. Kuka tai mikä on varuskuntien vapaa-ajan aktiviteettien takana? Varusmies-lehti kysyi VMTK-pääsihteeriltä Josefiina Tiirolalta, mikä on varusmiestoimikuntien rooli 2020-luvun varuskunnissa.\nSotilaskodin kyljessä seisoo kyltti, joka johdattaa seuraajansa Varusmiestoimikunnan (VMTK) toimistolle. Se on paikka, jossa varusmiespalvelusta suorittavat varusmiehet pohtivat, millä tavalla he voisivat parantaa palvelustovereidensa hyvinvointia. Se on paikka, jossa huolehditaan siitä, että jokainen lomakyytiä käyttävä varusmies pääsee turvallisesti viikonloppuvapaille. Ennen kaikkea se on kuitenkin paikka, josta varusmiesten ääni kantautuu aina esikuntaan ja komentajan korviin asti.\nJokaisella Puolustusvoimien joukko-osastolla on oma varusmiestoimikunta. Huolimatta siitä, että varusmiestoimikuntien verkosto ulottuu halki Suomen, niiden toiminta ja tehtävät vaihtelevat joukko-osastoittain. Varusmiestoimikuntien pääsihteeri, alikersantti Josefiina Tiirolan mukaan varusmiestoimikuntien toiminnasta on juuri siitä syystä vaikeaa antaa yhtä kattavaa ja yhtenäistä listaa. Jokainen toimikunta on nimittäin oman joukko-osastonsa ja siellä palvelevien varusmiesten näköinen.\n– Varusmiestoimikuntien kenttä on kuin kukkaketo, jossa jokainen kukka on erilainen. Toisessa varuskunnassa varusmiestoimikunnan toimistolta saattaa löytyä some-agentti, varusmiespappi ja graafikko, kun taas toisessa varuskunnassa toimiston arkea pyörittää ainoastaan varusmiestoimikunnan puheenjohtaja sekä työ-, opinto- ja sosiaaliasiamies eli TOS-asiamies, Tiirola kuvailee.\nAlikersantti Josefiina Tiirola on Varusmiestoimikuntien pääsihteeri.\nHuolimatta siitä, että varusmiestoimikuntien kirjo on laaja, on niiden kaikkien päätehtävänä palvelusturvallisuuden ja -viihtyvyyden parantaminen. Puolustusvoimien kannalta varusmiestoimikunta on linkki palkatun henkilökunnan ja palvelusta suorittavien varusmiesten välillä. Pääsihteerin mukaan varusmiestoimikuntaa kuunnellaan jokaisessa joukko-osastossa herkällä korvalla.\n– Joukko-osastojen komentajat reagoivat yleensä positiivisesti varusmiestoimikunnista tuleviin aloitteisiin ja ehdotuksiin. Esikuntien ja toimikuntien välillä vallitsee toimiva keskusteluyhteys. On tietysti varusmiestoimikunnan aktiivisuudesta kiinni, kuinka paljon esimerkiksi komentajan tapaamisia järjestetään, Tiirola toteaa.\nPääsihteerin mukaan eri joukko-osastojen varusmiestoimikuntien tekemien aloitteiden ja kehitysehdotusten välillä ei ole havaittavissa mitään tiettyä trendiä. Jokaisen varuskunnan toimikunta pohtii asioita oman toimintaympäristönsä tarpeiden ja varusmiesten toiveiden mukaan. Yksi suosituimmista toimikuntien järjestämästä aktiviteeteista on erilaiset liikuntakerhot ja kurssit, kuten esimerkiksi järjestyksenvalvojan peruskurssi.\nVarusmiestoimikuntien toiminnan mahdollistajat ja tärkeimmät yhteistyökumppanit ovat Puolustusvoimat, Sotilaskotiliitto ja Suomen Sotilasurheiluliitto. Puolustusvoimien keskeisin rooli varusmiestoimikunnan toiminnassa on toimia erilaisten toimitilojen, luokka- ja liikuntatilojen tarjoajana. Sotilaskotiliitto tukee puolestaan toimikuntien toimintaa lahjoitusten avulla.\n– Olisi hienoa, jos kolmannen sektorin toimijat, kuten voittoa tavoittelemattomat yhdistykset ja järjestöt, tekisivät entistä enemmän yhteistyötä paikallisten varusmiestoimikuntien kanssa. Hyvä esimerkki tällaisesta toimivasta yhteistyöstä on Aikalisä-hanke, joka on toteutettu etsivän nuorisotyön toimijoiden kanssa, Tiirola kertoo.\nVarusmiehiä houkutellaan urheilemaan vapaa-ajalla esimerkiksi liikuntakerhojen avulla.\nVarusmiestoimikuntaa johtaa omassa joukko-osastossaan varusmiestoimikunnan puheenjohtaja. Jokaisessa varuskunnassa järjestetään yleinen haku puheenjohtajan tehtävään, johon voi hakeutua johtajakoulutuksen saanut varusmies. Puheenjohtajan tehtävän lisäksi hakeutua voi esimerkiksi TOS-asiamiehen tehtävään. Tiirolan mukaan aiempaa johtajakokemusta ei puheenjohtajan tehtävästä unelmoivalta hakijalta vaadita.\n– Varusmiestoimikunnan puheenjohtajan ei tarvitse olla kokenut ”järjestö- ja yhdistysjyrä”, joka tuntee puheenjohtajan tehtävät kuin omat taskunsa. Varusmiestoimikunnan puheenjohtajuus on sen sijaan oiva paikka juuri kokemuksen kerryttämiseen. Hyvältä puheenjohtajalta vaaditaan ennen kaikkea uteliaisuutta ja aktiivista otetta tehtäviinsä, hän täsmentää.\nJokaisen joukko-osaston toimikuntien puheenjohtajuuksien lisäksi vaikuttamisesta ja johtamisesta kiinnostuneelle varusmiehelle on tarjolla myös VMTK-pääsihteerin tehtävä Pääesikunnassa, jossa Tiirola palvelee tällä hetkellä. Pääsihteerin tehtävä kuuluu varusmiesten erityistehtäviin, joihin voi hakea erikseen johtajakoulutuksen aikana.\n– Pääsihteerin tehtävistä keskeisin on kaikkien varusmiestoimikuntien ohjaaminen ja koordinointi. Toimin ikään kuin auttavana puhelimena, johon voi soittaa, jos toimikunnan työskentelyssä iskee pattitilanne. Lisäksi teen sosiaalisen median asiantuntijatehtäviä, Tiirola luettelee.\nPääesikunnassa työskentelevän pääsihteerin tehtävälistalla on myös erilaisten materiaalien tuottaminen varusmiestoimikunnille. Lisäksi Tiirolaa työllistää erityisesti työ- ja palvelusturvallisuuden aihepiiri, sillä sen teemat ovat vain harvalle varusmiespalvelusta suorittavalle varusmiestoimikunnan toimihenkilölle tuttuja.\n– Palvelusturvallisuus on yksi tärkeimmistä teemoista, joihin varusmiestoimikunta pääsee vaikuttamaan. Yksi varusmiestoimikuntien piirre on nopea toimihenkilöiden vaihtuvuus. Henkilöiden kotiutumisen myötä myös tietotaito lähtee reserviin ja tilalle tulee uusi varusmies, joka joutuu opettelemaan kaiken alusta, Tiirola toteaa.\nVarusmiespalveluksessa pääsee kokeilemaan pakollisen liikuntakoulutuksen lisäksi monipuolisia liikuntavaihtoehtoja VMTK:n kannustamana.\nVarusmiespalveluksessa puhaltavat tällä hetkellä uudet tuulet Puolustusvoimien Koulutus2020-ohjelman vuoksi. Vaikka uusi koulutusohjelma tehostaa ajankäyttöä varusmiesten koulutuksessa, pääsihteeri katsoo, etteivät uudet toimintatavat vähennä varusmiesten vapaa-aikaa eivätkä ne näy juurikaan varusmiestoimikuntien arjessa. Alokasjakson koulutuspäivät saattavat hänen mukaansa olla aavistuksen pidempiä.\nTiirolan mukaan Koulutus2020-ohjelma on kuitenkin esimerkki siitä, millaisissa tilanteissa varusmiestoimikuntaa olisi hyvä kuunnella jo uudistuksien toteuttamisvaiheessa. Varusmiestoimikunnat ovat saaneet palautetta uuden koulutusohjelman liikuntakoulutuksesta, sillä jotkin sen osa-alueet koetaan vanhanaikaisena. Pääsihteerin mukaan tällä hetkellä marssijärjestys on se, että varusmiestoimikunta tekee aloitteen komentajalle ja useimmiten ehdotus koetaan hyväksi. Tiirola kuitenkin katsoo, että toimikunnat olisi hyvä ottaa aina uudistus- ja kehitysprosesseihin mukaan, jotta niiden tuloksia ei tarvitsisi enää parantaa jälkikäteen varusmiesten palautteen perusteella.\n– Varusmiehen äänen pitäisi kuulua jo uudistusten ja projektien suunnitteluvaiheessa. Toimikunnat vastaavat mielellään, jos heiltä muistetaan kysyä rohkeasti, Tiirola muistuttaa.\nVarusmiestoimikuntien pääsihteeri ei näe tällä hetkellä varusmiesten vapaa-ajan aktiviteettien ylläpidossa tai kehittämisessä suuria haasteita. Erilaiset hankinnat, kuten kuntosalilaitteet ja pelikonsolipelien ostaminen, toteutetaan jokaisen joukko-osaston tarpeiden mukaan. Tiirola muistuttaa, että oman joukko-osaston toimikuntaan kannattaa tehdä suoraan ehdotuksia siitä, millaisille vapaa-ajan aktiviteeteille olisi omassa kotivaruskunnassa kysyntää.\n– Varusmiesten vapaa-ajan toimintamahdollisuudet ovat hyvissä kantimissa. Suurin haaste on se, miten takaamme tilanteen myös tulevaisuudessa, Tiirola päättää.\nEdellinen artikkeliMatkalla: Wahsington D.C – Vaikutusvaltaa ja vaalien vilskettä


Kotiseutuarkisto - Utajärven kunta\nUtajarvi.fi/Palvelut/Kulttuuri- ja kirjastopalvelut/Kotiseutuarkisto Ohita sivuvalikko\nKotiseutuarkistoon tallennetaan paikallista yksityisluontoista arkistoaineistoa. Tavoitteena on säilyttää ja asettaa se käytettäväksi palvellen paikallista tutkimusta, opetusta, harrastustoimintaa ja käytännön tarpeita. Fyysisesti kotiseutuarkisto sijaitsee kirjastossa ja kirjaston henkilökunta vastaa arkiston käytöstä. Aineiston järjestäminen ja arkistoiminen on kunnan kulttuuripalveluiden vastuulla.\nKotiseutuarkiston tehtävänä on:\n1. Toimia yksityisluontoisen arkistoaineksen ja paikallisen henkisen perinteen säilytyspaikkana sekä huolehtia aineiston tallentamisesta arkistokelpoisissa tiloissa.\n2. Huolehtia Kotiseutuarkistoon sijoitetun aineiston järjestämisestä ja asettamisesta tutkimuksen, suunnittelun, opetuksen ja harrastustoiminnan käyttöön siten, että aineiston luovuttajien asettamia ehtoja noudatetaan.\n3. Huolehtia Kotiseutuarkiston ulkopuolella olevien yksityisluontoisten arkistoainesten inventoinnista ja niitä koskevan luettelon ajan tasalla pitämisestä.\n4. Tehdä aloitteita paikkakunnalla toimivien yhdistysten, säätiöiden ja liikelaitosten yhteistyön kehittämiseksi perinteen tallentamisessa.\n5. Tehdä Sivistyslautakunnalle esityksiä henkilö-ja muiden voimavarojen saamiseksi.\n6. Huolehtia paikkakunnalla toimivien yhteisöjen toimihenkilöiden opastamisesta asiakirjojen käsittelyssä yhteistyössä Oulun Maakunta-arkiston ja Suomen Kotiseutuliiton kanssa.\n7. Lähettää Oulun Maakunta-arkistolle ja Suomen Kotiseutuliitolle vuosittain kertomus Kotiseutuarkiston toiminnasta ja luettelo Kotiseutuarkistoon siirretyistä arkistoista.\n8. Noudattaa Suomen Kotiseutuliiton Kotiseutuarkistojen hoidosta antamia ohjeita.\n9. Edistää muillakin tavoin paikallisen perinteen tallennusta ja tutkimusta.\nAineistoon voi tutustua kirjaston tiloissa. Kotiseutuarkistoon voi luovuttaa yhdistysten, osuuskuntien, seurojen ja yksityisten henkilöiden ja tilojen asiakirjoja. Luovutuksesta tehdään luovutussopimus.\nAineistoa ei anneta kotilainaksi. Aineisto, jolle luovuttaja on asettanut käyttörajoituksia, on lainattavissa em. rajoitusten puitteissa. Lainaajan tulee allekirjoittaa aineiston tilauslomake, jolla hän myös sitoutuu siihen, ettei käytä aineistoa hyvän tavan vastaisesti.\nUtajärven kirjasto sijaitsee Utajärven kirkonkylällä. Kirjasto toimii osittain omatoimikirjastona. Kirjastorakennuksen on suunnitellut arkkitehti H. Pyykkönen Suomussalmelta ja se on valmistunut vuonna 1987.\nHenkilökunta paikallaMaanantai 11:00 - 18:00\nKeskiviikko 11:00 - 16:00\nPerjantai 11:00 - 16:00\nOmatoimikirjasto käytettävissä joka päivä 9.00 - 21.00


Maisemataiteen iankaikkiset ideaalityypit -luento - Koneen Säätiö : Koneen Säätiö\nKalenteri | 29.11.2016\n– Miksi 2000-luvun maalaustaiteessa esitetään kliseisiä maisemakuvia?\nLisää omaan kalenteriin 2016-11-29 18:00 2016-11-29 19:00 Europe/Helsinki Maisemataiteen iankaikkiset ideaalityypit -luento Maisemataiteen iankaikkiset ideaalityypit -luento Saaren rantatie 21, 23140 Hietamäki\nKuvataiteilija, taidehistorian jatko-opiskelija, FM Hilja Roivainen Turun yliopistosta luennoi Saaren kartanossa tiistaina 29.11. klo 18. Luento perustuu Roivaisen tämänhetkiseen väitöskirjatutkimukseen Utooppinen maisema pohjoismaisessa 2000-luvun maalaustaiteessa.\nKäsitetaiteen levittäytyessä kentälle maalaustaiteessa mittelöi edelleen utooppisten kuvatyyppien jatkumo. Pastoraalin, Arkadian, paratiisin, pittoreskin ja ylevän topoksia käännetään nykymaalaustaiteen kielelle.\n2000-luvun maalaustaiteessa utooppisia maisemia, kuten vehreviä lakeuksia, suojaisia metsiä, horisontin peilipintoja, myrskyäviä valtameriä tai vavahduttavia vuoristoja kuvataan usein dystooppisin säröin.\nFilosofi Ernst Blochin mukaan ihmismielen psykologista utooppista toimintaa ovat haavekuvat, jotka esimerkiksi hohtavat kirkkaana taivaan valoa horisontissa tai kohoavat etäisten vuorten korkeuksiin. Kuten lukuisille utopia-ajattelijoille Thomas Moren Utopiasta (1516) alkaen, myös Ernst Blochille rauhaisa pastoraali maaseudulla on yksi utopian topos ja metafora ideaalisesta olemisesta maailmassa.\nLuennolla Roivanen analysoi utooppisen maisemamaalauksen kuvatyyppejä Ernst Blochin filosofian pohjalta.\nHilja Roivainen on valmistunut Itä-Lontoon yliopistosta kolmivuotisesta yhdistetystä tutkinnosta kuvataiteen ja erityispedagogiikan kandidaatiksi (2010) ja kuvataiteen maisteriksi maalaustaiteessa (2011, 12 kuukauden täysipäiväinen MA-ohjelma).\n”Öljyvärimaalauksissani olen kuvannut maiseman, muiston ja paikan käsitteitä. Olin PhD in Art History and Theory -ohjelman 1. vuoden jatko-opiskelijana Essexin yliopistossa Englannissa aikavälillä 1.9.2011–30.6.2012. Opintovuosinani Englannissa toimin myös yliopisto-opiskelijoiden avustajana sekä taideohjaajana/opettajana kouluissa ja järjestöissä. Syyskuusta 2012 alkaen olen tehnyt taidehistorian väitöskirjaa Turun yliopistossa, osallistunut näyttelytoimintaan, ohjannut taidetyöpajoja vanhuksille ja nuorille sekä opettanut tutkimukseni pohjalta kurssia Turun yliopiston taidehistorian oppiaineessa.\nTällä hetkellä Koneen Säätiön tutkijastipendin tuella kirjoittamani taidehistorian monografiaväitöskirja Utooppinen maisema pohjoismaisessa 2000-luvun maalaustaiteessa tuottaa sekä taideteoreettisen tulkinnan utooppisen maiseman käsitteestä että visuaalisen analyysin pohjoismaisen nykytaiteen utooppisista maisemamaalauksista. Vertailen kuuden pohjoismaisen taiteilijan 2000-luvulla maalaamia maisemia suhteessa utooppisten (kreik. eu- ja ou-topos, hyvä ei-paikka) maisemien kuvallisiin ja aatehistoriallisiin esitysmuotoihin länsimaisessa 1200–2000-lukujen kirjallisuudessa, maalaustaiteessa sekä taidediskurssissa. Aineistoni 2000-luvun teoksissa utooppinen topos ja maisemakuvan fragmentoituminen määrittelevät maalausten muotoa. Tutkimusmetodini on ikonografis-aatehistoriallinen.”\nhmeroi (at) utu.fi\nPuh. 041 548 6707\nTiistai 29.11.2016 klo 18.00


null - alpohassinen\nBhutan, viimeinen Shangri-La\nBhutan on pieni valtio Himalajalla Intian ja Kiinan välissä. Kooltaan se vastaa noin Itä-Suomen lääniä. Maa on buddhalainen kuningaskunta.\nSinne lennetään Nepalista joidenkin pienten kumpareitten ohitse. Kuvassa Mount Everest 8850m ja maailman neljänneksi korkein huippu Lhotse 8516m. Nuptse on oikeastaan edellisiin liittyvä harjanne. Huipulla tuulee!\nBhutan on siis vuoristoa, jota halkovat jokilaaksot. Lentokoneella lähestyttäessä kone lensi hyvin pitkän matkan kaarrellen pitkin laaksoa, ja lopuksi laskeutui maan ainoalle lentokentälle Paroon. Myös pois lähtiessä lennettiin pitkä matka kaarrellen pitkin laaksoa, ennenkuin päästiin vuorten yläpuolelle.\nPaikallinen lentoyhtiö liikennöi ainoana maan ainoalta kentältä. Joka paikassa toistuva druk tarkoittaa lohikäärmettä. Lentokoneiden kansallistunnusta en löytänyt äkkiä mistään, mutta kentällä oli kaksi konetta, joiden molempien tunnus alkoi A5. Kuvassa käyttämämme kone Airbus A319, jonka tunnus A5-RGF\nPääkaupunki Thimbu sijaitsee noin 60 km päässä. Se on maan suurin kaupunki, ja siellä asuu noin 70 000 asukasta. Kuten näkyy, niin maan etelä- ja keskiosa on metsäistä vuoristoa. Itse Thimbu on noin 2300 metrin korkeudessa, ja vuoret ympärillä noin 3000 - 4000m korkeita. Pohjoisosa on sitten korkeampaa. Kuvassa hallintorakennuksia. Kaikki rakennukset, myös omakotitalot tehdään perinteisen mallin mukaan.\nNämä maastot soveltuisivat hyvin varjoliitoon, mutta ongelmana on se, että lähtöpaikkoja on harvassa, eikä niille ole tietä. Hommaa helpottaa huomattavasti se, että tuulipussia ei tarvitse raahata mukana, sillä paikalliset ovat huomaavaisesti laittaneet tuuliviirejä joka paikkaan.\nThimbun yläpuolellakin oli viirejä.\nAiemmin kaikkien oli käytettävä maan virallista kansallispukua, miehillä kuvan mukainen gho. Vaikka tuosta tavasta hieman lipsutaan, niin reilusti yli puolet käyttää edelleen sitä. Maan kansallisurheilu on jousiammunta.\nMyös taljajousia oli käytössä.\nToinen kansallisurheilulaji on eräänlainen tikanheitto. Siinä yritetään osua noin 20 metrin päässä oleviin kangaspaloihin kuvan mukaisilla puolisen kiloa painavilla tikoilla.\nPelaajat luottavat heittäjän taitoihin! Maali näkyy auton yläpuolella.\nKaksi yleisintä kulkuneuvoa. Täällä ovat oivaltaneet pikkuauton edut, ja yleisin automerkki on Suzuki Alto. Autoja on melko vähän, eikä ruuhkia ole. Käytössä on jonkun verran skoottereita, mutta polkupyöriä nähtiin vain muutama.\nPaikallisten kuorma-autojen nopeusrajoitus oli 30 km/h, ja sitä jopa noudatettiin! Tosin muillakaan ajoneuvoilla ei voinut ajaa juuri nopeammin mutkaisilla teillä. Matka maan toisesta reunasta toiseen (noin 300 km linnuntietä) vie kaksi päivää!\nMyös perinteisiä kulkuneuvoja käytetään. Paimentolaisperhe oli siirtymässä laaksosta kesäksi vuoristoon.\nTiet ovat huonoja ja kapeita. Onneksi ovat parantamassa niitä. Kuvassa survovat dynamiittia reikiin.\nKuvassa paikallinen murskaamo. Ihan oikeasti naiset hakkasivat vasaroilla kivet sepeliksi!\nPaikallinen korjaamo oli täystyöllistetty.\n1600 luvun puolivälissä paikallinen johtaja Shabdrun Ngawang Namgyal rakennutti useita linnoituksia estääkseen pohjoisesta hyökkääviä tiibetiläisiä tunkeutumasta maahan. Linnoitukset olivat isoja ja komeita. Joka linnoituksessa oli myös buddhalaisluostari, ja siellä tietenkin munkkeja.\nKoristeluissa ei ole tingitty.\nRukousmyllyjä oli joka paikassa.\nNiitä mekin pyörittelimme.\nKäsissä pidettäviä malleja oli joka paikassa. Myllyä pyöritetään myötäpäivään. Sen sisällä on paperikäärö, johon on kirjoitettu 10 000 kertaa mantra "Om mane padme hum" joka tarkoittanee Oi aarre lotuskukassa, jonka merkitys taas vaihtelee.\nNäppärimmät ovat rakentaneet vesivoimalla toimivia myllyjä, jotka pyörivät koko ajan. Myös tuulivoimalla käyviä nähtiin.\nPuhakhan linnoitus eli Punakha dzong.\nJonkun toisen luostarin pihaa.\nJoku kolmas luostari / dzong\nYllä olevista kuvista puuttuu jotain oleellisen tärkeää, enkä ole poistanut niitä kuvankäsittelyohjelmalla tai kuvia valikoimalla. Mitähän niistä puuttuu?\nVastaus on osassa 2


Silloin kun ikävä tulee - SisustusUnelmia\nSilloin kun ikävä tulee\nViikonloppuna neidin kanssa askarreltiin, ihanaa laatuaikaa vietettiin ja nautittiin kiireettömästä aikataulusta. Superihana päivä rakkaimpien kanssa.\nIskeekö teille koskaan sellainen ikävän tunne ? Kun lapsi on nukkumassa niin huomaatte, että kuinka ikävä häntä onkaan, vaikka todellisuudessa hän ei ole kuin siinä muutaman metrin päässä. Minulla iskee aika useinkin, yleensä tällaisen ikävänpuuskan tultua kömmin neidin viereen hetkeksi.\nOikein kivaa keskiviikkoa teille.\npinky 6. huhtikuuta 2011 klo 10.05\nKyllä ikävä välillä iskee!Viimeksi maanantai-iltana ennen kuin itse menin nukkumaan, piti käydä vielä suukottelemassa ja peittelemässä tytöt uudelleen.\nMinna 6. huhtikuuta 2011 klo 10.06\nMoonbeam 6. huhtikuuta 2011 klo 10.17\nIhan samoja tunteita käyn aina välillä läpi. Varsinkin jos telkusta tulee joku lapsiin kohdistuva ohjelma tai luen lehdestä jotain samanlaista.\nIhania, kamalia, rakkaita. <3\nLapset ovat elämäni.\nVirpi 6. huhtikuuta 2011 klo 10.20\nTärkeän näköistä puuhaa tuo askarteleminen :) Ihana pieni rinsessa!\nNyt täytyy myöntää että kun lapset rauhoittuu nukkumaan, mä nautin eikä ole ikävä. Yöllä jos pienimmäinen tulee viereen (muut ei enää tule) niin se on ihanaa. Tulee saman peiton alle ja ottaa pienellä kädellä minun kädestä kiinni <3\nOuti-Hyypiön elämää 6. huhtikuuta 2011 klo 10.45\nTuttu tunne. Joskus iskee se rakkaus sydämmeen niin kovasti että sattuu!\nPakko käydä sitten pusuttelemassa tuhisevaa lasta.\nJohanna 6. huhtikuuta 2011 klo 11.01\nPinky: ihana, että muutki ikävöi, vaikka toinen onkin läsnä kokoajan .\nMoonbeam:telkkarilla on sama vaikutus myös minuun. Jos sieltä tulee joku lapsiin liittyvä niin ikävä pamahtaa samantien :)\nVirpi: Askarteleminen on ajatusta vaativaa puuhaa :)\nAana 6. huhtikuuta 2011 klo 11.07\nVaikka lapseni ovat jo aikuisia ja asuvat vain muutamien kilometrien päässä minusta, niin välillä iskee todella kova ikävä. Kait se on niin, että me äidit haluaisimme tunteen tasolla aina pitää lapset lähellämme/sylissämme, vaikka järki kertookin, että he ovat jo pesästä lentäneitä ja pärjäävät omillaan.\nIrmastiina 6. huhtikuuta 2011 klo 11.12\nKyllä iskee ikävä, aina välillä..\nAnonyymi 6. huhtikuuta 2011 klo 11.21\nIhan samanlaiset tuntemukset on täälläkin. Välillä käyn jopa 13-vuotiaan sängyn reunalla istumassa ja katsomassa kun hän nukkuu.\nAnonyymi 6. huhtikuuta 2011 klo 11.38\nMinäkin tunnustan huomaavani saman ikävän! Ja joskus kun katselee nukkuvaa vauvelia tai myös lattialla lelujensa kanssa hymyilee pikkuista, yhtäkkiä havahtuu ajattelemaan.. " siis tuo ihana pieni on minun ja se on minusta tullut" :) Kuulostaa vähän hölmölle mutta minun ei pitänyt saada lapsia ja aina se onnellisuuden ja ihmettelyn tunne iskee =O)\nAnonyymi 6. huhtikuuta 2011 klo 12.03\nEI TULE KOSKA SAAN HETKEN HENGÄHTÄÄ\nJohanna 6. huhtikuuta 2011 klo 12.15\nAana: Kiitos, rakkaudentäyteistä päivää myös teille.\nSuvi A: Onhan täällä muitakin jotka samaa tekevät, hetken mietin jo olenko yksin asian kanssa :)\nKaroliina: Niinpä, samoja tuntemuksia ja ajatteluja minulla. Ihmeellistä <3\nAnonyymi: Niin jotkuthan nauttivat siitä että saa olla yksin.\nanne 6. huhtikuuta 2011 klo 12.25\nKyllä, ja sitten kun lapsi kasvaa vähän isommaksi toivoo, että saisi hänet edes hetkeksi takaisin pieneksi, että voisi palluttaa ja halata. . . Tämän kolmannen kanssa vasta olen ymmärtänyt nauttia joka hetkestä ja ottaa vaarin kaikesta yrittäen tallentaa ne kovalevylle ikuisiksi ajoiksi. . . Enää ei odota mitään, nyt vain nauttii<3\nNonnukka 6. huhtikuuta 2011 klo 12.45\nMulle myös tulee väliin tuo ihana tunne <3 Silloin voisi nukkuvaa pientä katsoa pitkän aikaa..\nPaevi 6. huhtikuuta 2011 klo 13.13\nTuttu tunne - toisinaan. :) Riippuu niin, toisella kertaa sitä kyllä nauttii täysin ku saa olla rauhasssa.\nSyysunelma 6. huhtikuuta 2011 klo 13.27\nKyllä se ikävän tunne välillä aina iskee<3 Eilen kun kävin nukkumaan, eikä toinen pikkutytöistä ollutkaan kömpinyt vielä sängyn viereen nukkumaan, tuli ihan kauhea ikävä. Hyvä, etten käynyt kaappaamassa häntä kainalooni saman tien!:)\nMarika-valkoistarustiikkia 6. huhtikuuta 2011 klo 17.47\ntuttu tunne tuo ikävä...\nolen avannut oman blogin osoitteessa\nolen nyt ensi kertaa sivuillasi,enkä varmaan viimeistä,\nJohanna 6. huhtikuuta 2011 klo 19.41\nAnne: Niin se varmaan on... ehkä meilläkin 10 vuoden päästä :)\nSyysunelma: Jännä tosiaan kuinka helposti se ikävä voi tulla.\nMarika: Kiitos, tulen mielelläni.\ndarkangel1981 6. huhtikuuta 2011 klo 19.54\niskee kyllä vaikka iltaisin. Sitä ei aina arjen keskellä osaa niin antaa aikaa ja sit illalla tulee sellainen hirveä ikävä ja päätös että huomenna sitten..\nMaria 6. huhtikuuta 2011 klo 20.10\nKyllä Johanna, tuttu tunne täälläkin tuo ikävä <3 Varsinkin nyt reissun jälkeen, kun totuin jakamaan tyynyn ja peiton reissussa Lilian kanssa. Ja totta, iltaisin ehkä huomaa juuri sen, kuinka nopeaa päivä meni ja kuinka paljon muihin askareisiin on mennyt aikaa. Tulee halipula :)\nHeidi Koo 6. huhtikuuta 2011 klo 21.04\nKyllä mulla ainaki iskee, aika useinki. Emmä tiedä johtuuko siitä, että neiti on meidän ainokainena, ja lisää lapsia tuskin koskaan saadaan.\nHänelle vain tahtoo antaa kaikkensa ja hän on mun elämä.\nVarmasti kaikki äidit ajattelevat samalla tavalla. Mutta mä oon kaiken mahdollisen ajan meidän tyttären kanssa. Meillä on miehen kanssa vielä niin mahtavat työajat, että meidän neiti ei ole missään hoidossa.\nMä kyllä niin tiedän mistä puhut, ja se on niin ihana tunne.\nTeillä on varmasti ollu ihana askartelupäivä. Mä kans tuos sinellistä tilasin semmosen askartelupaketin, että saadaan neidin kanssa yhdessä askarrella. :)\nAmalia 6. huhtikuuta 2011 klo 21.27\ntodellakin tulee - Ne on niin suloisia kun ne nukkuu (eivät kiukkua ja tappele) joskus tekisi mieli mennä herättämään tai tulee harmitus, että taas piti iltapuuhilla komentaa jne : (\npitääkin käydä vähän nuhnuttamassa poskea....\nJohanna 6. huhtikuuta 2011 klo 21.39\nDarkangel: Niinpä, viikolla tahtoo olla niin kiire, ettei ehdi nauttimaan pikkuisen seurasta.\nMaria: niinpä, halipula se on joka iskee. Meillä pitää monet kerrat halitella iltaisin, yrittää äiti halia varastoon, jotta neiti saisi yönsä nukkua rauhassa :)\nHeidi Koo: Totta, meilläkin on ainokainen, niin sitä antaa kaiken huomionsa yhdelle. Teille on kyllä ihan huippu mahtavat työajat jos pystytte kotona hoitamaan. Ihanaa <3\nAmalia: Heh :) Niinpä, suloisia. Itselläkin tulee pahamieli jos on joutunut komentamaan, mutta kyllä se taitaa kuulua meidän vanhempien tehtäväksi kuitenkin. Luoda säännöt ja kasvattaa ihania lapsia.\nNina 6. huhtikuuta 2011 klo 21.52\nKäyn aika usein iltaisin halimassa ja silittelemässä lapset vielä kun he nukkuvat... Tulee juuri sellainen ikävä... vaikka on ihanaa kun illalla talo hiljenee ja saa olla hetken ihan kaksin miehen kanssa tai yksin touhuta omiaan... niin silti se hiljaisuus saa tuntemaan jonkinlaista lasten ikävää. Hassua!\nLiisa 6. huhtikuuta 2011 klo 22.14\nKyllä, samat tuntemukset mullakin, usein vieläpä :)\nVälillä tekee niin hyvää päästä vaikka töihin ja saada vähän välimatkaa ja omaa tilaa, kun toisaalta taas usein tekee tosiaan ihan kipeetä rakkaus sitä pientä ihmistä kohtaan, ja tulee ikävä, vaikka se nukkuu saman katon alla ja on ihan lähellä... Sillon minäkin hipsin yläkertaan ja silitän vähän, kuiskaan, että äiti rakastaa, suukotan ja hipsin pois, ettei toinen herää...Viereen kömpisin, mutta pinnikseen hankala kömpiä, hih ;)\nPiia 6. huhtikuuta 2011 klo 22.55\nTodella tuttu tunne! Välillä ikävä iskee kesken päivänkin, ja on ihan pakko siltä istumalta lähteä suukottelemaan ja halimaan lapsia.\nKaikista kauhein tunne tulee jos lukee, että juuri oman lapsen ikäinen lapsi on kuollut. Silloin haluaisi vain halata omiaan ja olla sylikkäin. Lapset ovat maailman rakkain ja ihanin asia! Ilman heitä, ei olisi minua.\nMarja 6. huhtikuuta 2011 klo 23.51\nVoih kuinka monesti se tulee ja samallain tulee myös se pakahduttava rakkaudentunne lapsia kohtaan,se oikeen käy kipiää sydämeen kuin paljon niitä voikin rakastaa:)\nMeillä on koitetaan aina etenki touhukkaan päivän päätteeksi, niin rauhoittua lasten kanssa iltasadun ääreen,tuntuu niin kivalta, kun tytöt oikeen odottaa sitä hetkeä ja siitä ei ole kiire sinällään minnekään muuta kuin tietenkin sitten nukkumatin luo:). Mutta tuosta on nyt koittanut kovasti pitää kiinni kun muuten niin hektinen elämänvaihe menossa.\nJa kyllä ne äidin varpaat hipsuttelee iltayöllä vielä pikkusuukot antamaan omille mussukoille ja hiljakseen toivottelee vielä kauniita unia <3\nJohanna 7. huhtikuuta 2011 klo 7.56\nNina: Niinpä, minäki tykkään, että saa hetken hengähtää, mutta aika pian huomaan , että jotain puuttuu :)\nPiia: Mulle oli päivät pahimpia silloin kun neiti aloitti päivähoidon. Ihan mieletön ikävä oli kokoajan.\nMarja: Tuo iltasatu juttu on todella ihana, meilläkin tehdään näin. Ja viimeiseksi yleensä lauletaan ihhahhaa :D\nPiiaS 7. huhtikuuta 2011 klo 8.42\nVoi kyllä iskee! Mikään ei ole hellyyttävämpää kuin nukkuva lapsi! Ihana touhu-tyttö sielläkin! Oikein söötti! Oikein mukavaa loppuviikkoa sinne ja mukavaa viikonloppuakin rakkaimpien kanssa!\nAnonyymi 7. huhtikuuta 2011 klo 17.58\netkö julkaise ollenkaan toisinajattelevia, sensuuri on oikein kova....\nJohanna 7. huhtikuuta 2011 klo 18.04\nPiia: Niinpä :)\nAnonyymi: no mikähän sinun kommenteista on jäänyt tällä kertaa julkaisematta? tähän postaukseen liittyen kyllä kaikki kommentit on julkaistu. Ja minähän se loppujen lopuksi arvioin jokaisen kommentin, minkä haluan täällä näyttää ja mitä en. Tämä blogi, tämä on iloisille ihmisille, negatiivisuutta täällä ei tarvitse kenenkään viljellä.\nAnonyymi 7. huhtikuuta 2011 klo 19.08\nEikö masentuneet tai surulliset saa tätä lukea? ;)\nPisteet tosta otsikosta, se on hyvä.\nJohanna 7. huhtikuuta 2011 klo 19.37\nAnonyymi: :D No toki masentuneet ja surullisetkin saa tätä lukea, heillehän tästä voi tulla se ilo, tarkoitin nyt lähinnä, että ei negatiivisilla kommenteilla viljellä tätä palstaa :)


Kiina NFC F32 ABS kauko toimittajat, valmistajat, Factory - tukkukauppa NFC F32 ABS kauko - Shenzhen kortti kuution Smart Technology Co, Ltd\nNFC F32 ABS kauko Siru: F32 tai räätälöityjä Mukautetun värin, koon, muodon jne\nKiina kortti kuution Group on NFC F32 ABS kauko valmistaja ja NFC F32 ABS kauko toimittajat, meidän NFC F32 ABS kauko factory shenzhen Kiina, kortti kuutio on luotettava liikekumppani NFC F32 ABS kauko teollisuus.\nNFC F32 ABS kauko käytetään laajasti pääsy hallinta-alueet, tunnistaminen, ovi avaimet, osallistuminen ja parkkipaikoilla jne.\nNFC F32 ABS kauko suorituskykyä\n•Item nimi: NFC F32 ABS kauko\nNFC F32 ABS kauko-sovellus:\nNFC F32 ABS kauko Tunnisteet ovat yhä suositumpia käyttöoikeuksien hallinnassa, koska näiden tunnisteiden on kaksi tehtävää ja #39; Keskeinen Chainand #39; Omat avaimet kuten ajoneuvon, kodin, hotel, työpaikan ja muita.\nNFC F32 ABS kauko-ohjain ominaisuudet:\nHot Tags: NFC f32 abs kauko, Kiina, toimittajat, valmistajat, tehdas, tukkukauppa, halpa, alhainen hinta\n13,56 MHz: N RFID asettelu tehtynä\nRFID sekä S4k 7B 4NB otsikko Tag